“Aitzindaritza lan bat egin nahi genuen euskararentzat teknologia sortzen” - Deia\nIÑAKI SAN VICENTE IKERTZAILEA\n“Aitzindaritza lan bat egin nahi genuen euskararentzat teknologia sortzen”\nTwitterren sortzen diren euskarazko iritziak aztertu ditu Elhuyar Fundazioko ikertzaile eta informatika ingeniariak. Iritziak batu, neurtu eta sailkatzeko tresna garatu du, IXA ikerketa taldearekin batera. Euskaraz aurrez jorratu gabeko alorra da\nuxue gutierrez 09.02.2020 | 17:19\nIñaki San Vicente, Elhuyar Fundazioaren Andoaingo egoitzan. RUBEN PLAZA\nIkerketa eta aplikazio praktikoa uztartu nahian ekin zioten bideari Iñaki San Vicente (Iruñea, 1981) eta IXA ikerketa taldeko kideek. Sare sozialetan sortzen diren euskarazko iritziak lehengai gisa erabilita, horiek sailkatzeko tresna garatu dute. Sentimenduen analisia metodoa erabilita, Twitterren ageri diren mezuak positibo edo negatibo gisa sailkatu dituzte, horiekin hainbat datu ateratzeko. Emaitzak kasuan kasu ezberdin aplika daitezkeela azaldu du San Vicentek, proiektu eta bezero bakoitzarekin ezberdina dela.\nNondik dator proiektu honen hazia?\nProiektu hau 2011n hasi genuen, Elhuyarren hizkuntza teknologien sailean. Guk, oro har, lan egiten dugu euskararentzako hizkuntza teknologiak egiten, eta beste gauza batzuekin genbiltzala, ikusi genuen iritzien azterketa edo sentimenduen analisien kontu hau nahiko mugitzen ari zela. Euskaraz ez zegoen ezer eginda eta bideari ekin genion, ea euskararekin noraino hel gintezkeen. Hortik abiatu ginen, ikusita honek ere bazituela hainbat aplikazio mundu errealean eta bazela teknologia interesgarri bat guretzat. Ni garai berean hizkuntzaren azterketa eta prozesamenduko masterra egiten nenbilen unibertsitatean, IXA taldeak antola-tzen duena. Masterrean horra bideratu genuen lana, eta gero abiatu genuen elkarlan bat IXArekin; batera joan gara bidea osatzen.\nHasiera batean gure helburua izan zen euskarazko testuetan agertzen diren iritzien azterketa egitea. Gero ohartu ginen Euskal Herriak daukan errealitate soziolinguistikoak ez digula hori baimentzen, euskararekin bakarrik ezin genuela mundu errealeko aplikazio bat lortu. Euskara hutsean ematen diren iritziak aztertuta ezin genuen tresna sortu. Aitzindaritza lan bat egin nahi genuen euskararentzako teknologia sortzen, baina nahi genuen baita ere gero mundu errealean aplikatu ahal izateko tresna edo produktu bat sortu. Hortik pasa ginen nolabait eleaniztuna izango zen tresna batera.\nAurrez ikertu da honen inguruan?\nHasi ginenean iritziaren erauzketa nola egin ikertzen, ikusi genuen honetan jada ikerketa bat bazegoela, bazela alor bat interesa pizten zuena bai enpresen munduan, eta baita erakunde publikoen eremuan ere. Eta, gurez ustez, bazela nolabait gizartean erabilgarria izan zitekeena. Interneten batez ere iritziak etengabe ematen dira, eta Interneten dagoen masa izugarri hori ezin da eskuz aztertu. Tradizionalki inkestekin egiten ziren gauza horiek automatizatu nahi genituen.\nIritzia sailkatzerakoan subjektibitateak paper handia jokatzen du eta zuek erronka batzuk aipatu dituzue. Nola kudeatu dituzue?\nArdatz ezberdinak daude. Subjektibitatea dago, batetik; eta guk polaritatea deritzoguna, bestetik. Subjektibitatea da nolabait mezu batean iritzia dagoen ala ez erabakitzea, eta beste bat da positiboa edo negatiboa izatea. Baina egia da nik esaten badut "Nelson Mandela hil da", hori objektiboa da, baina, era berean, negatiboa da. Hor sortzen dira hainbat kontu.\nIritzia aztertzerakoan egin genuen lehen gauza izan zen hitzei errepara-tzea. Testuak ematen zizkigun pistak bilatu, makinak erabaki dezan positiboa, negatiboa edo zer den. Horrela, hitz positiboen eta negatiboen lexiko bat sortu genuen, a priori esango zutenak testu batean iritzi on bat edo txarra zegoen. Eta gero testuak etortzen zirenean kontatu horrelako zenbat hitz zeuden, begiratu beste fenomeno linguistiko batzuk etab. Adibidez, "Pelikula hau oso ona da" ongi dago, positiboa da, baina esaten badut "pelikula hau ez da oso ona" ezeztatze horrek negatibo bihurtzen du berez positiboa den hitz bat. Gero, ironia eta horrelako kontuak ere ageri dira, makinari lana zailtzen diotenak.\nLexiko horiek eta beste pista batzuk erabilita, dena automatizatu nahi genuen. Ikasketa automatikoko sistemak dira adibideetan oinarritzen direnak. Aurretik egin genuen lana milaka adibide hartuta eta guk eskuz esan genuen adibide bakoitza ona edo txarra zen. Gero, makinari eman genion hori eta makinak eredu matematikoen bidez bere eredu propioa sortzen du, ondoren etortzen zaion adibide berri bakoitza ona edo txarra den erabaki ahal izateko. Makinak daukan ereduaren arabera erabakitzen du datorkion mezua gehiago hurbiltzen den negatiboetara, positiboetara edo neutroetara. Pistei dagokienez, ohartu ginen sare sozialetan, hitzez gain, beste pista batzuk ere bazeudela: emotikonoak, maiuskulak, letrak luzatzea... Horiek dira sare sozialetan polaritatea adierazteko erabiltzen ditugun estrategiak, ahozko hizkera simulatu nahian edo.\nTwitterren zentratu duzue ikerketa. Zer dela eta?\nGuk sare sozialekin egin nahi genuen lan, eremu bezala, eta iritziaren alorrean euskaraz ikertzeko Twitter izan da guretzat aukera nagusia edo bakarra. Egia da sare sozialetan gaur egun iritzia emateko hainbat leku daudela, baina ez dira erabilgarriak kasu honetan. Ezagutzen ditugun webgune orokorretan, edo ez dute euskara eskaintzen edo ez dago euskarazko edukirik. Hor ez genuen lehengai nahikorik. Orduan, sare sozial ohikoetara jo behar genuen. Twitter, Facebook, Instagram? Eta horietatik datuak jasotzeko erraztasunak ematen dituen bakarra Twitter da.


Etxerik gabekoei aterpea, janaria eta garbitzeko aukera Iparraldean - Noticias de Gipuzkoa\nEtxerik gabekoei aterpea, janaria eta garbitzeko aukera Iparraldean\nfranck dolosor 26.03.2020 | 01:58\nBAIONA. Egoitzarik gabekoei aterpea, janaria eta garbitzeko aukera emateko Atherbea elkarteak kudeatzen dituen bi gune zabaldu dituzte Baionan Lauga kiroldegian eta Miarritzen Rotary aldean.\nAtharratzeko 66 urteko gizon batek bizia galdu du koronabirusa eta lehenago zituen patologia aini-tzengatik. Ipar Euskal Herrian zenbat kutsatu dauden eta gaitza nola harrapatu duten ez dute zehazten osasun arduradunek. Krisia hasi zenetik Pirineo Atlantikoetako datuak eskaintzen zituzten eta joan den asteburutik Akitaniakoak baizik ez dituzte jakinarazten.\nTantaka zenbait kasu agertzen dira, halere, tartean Baionako erietxean arnasa hartzeko lagun-tza ematen dioten autobus publikoen 39 urteko gidari batena. Chronoplus sarean segurtasun neurriak indartu eta autobusak maiz desinfektatzen dituzte. Halaber, txartelik ez dute gehiago saltzen ibilgailuetan eta langileek ez dute gehiago inolako harremanik bidaiariekin. Ohiko eskaintzaren %34 baizik ez dute bermatzen egunotan. Dena den, bidai bereziak proposatzen dituzte Lapurdiko hiriburuko osasun gune desberdinen artean bertan lan egiten duten profesionalen mugimenduak errazteko.\nBestalde, hiru lagun artatzen dituzte Baionako erietxeko zainketa berezien sailean. Harambillet zahar etxean lau kasu agertu dira: adineko bi emazte eta bertako bi profesional. Baionaldeko beste zahar etxeetan ahalegin guziak egiten dituzte birusa sar ez dadin. "Kasu susmagarriak izan ditugu baina azkenean negatiboak izan dira" dio etengabeko borroka daraman zuzendari batek.\nKasu gehienak hamar egunen buruan agertuko direnez azpiegitura zabala prestatzen dute Donapaleuko ospitale eta Baionako Belharra klinikan. Eskularruak eta plastikozko babesak bezalako baliabideak falta dituztela deitoratu du Euskal Irratietan Maitena Xohobigarat medikua behe nafarrak. "Telekontsultak edo telefono deiak hartzen ditugu; eta larrialdiak ez kolapsatzeko Covid zentro aintzinatuak zabalduko dituzte laster Baigorri, Donibane Garazi, Maule, Donapaleu eta Kanbon. Dena den bertan ez dela testarik eginen" azpimarratu du sendagile gazteak.\nMaskarak falta dira Osasungin-tza eta saltokietako profesionalek gaitzarengandik babesteko maskarak falta dituztela eta, zenbait lagun oihalezko maskarak josten hasi dira. Adishatz Capbretongo jantzi markarentzat lan egiten duten sei lagunek oihalezko 300 babes josten dituzte egunero. "Behar dutenen esku gogotik uzten ditugu garai latz honetan bakoi-tzak bere harria ekarri behar duelako" dio Jean Luc Lagrave Adishatz enpresaren buruak. Herritar soilek ere gauza bera egiten dute. "Alabak osasungintzan lan egiten duenez zenbait gailu josi ditut eta gure herriko supermerkatuko kutxan lan egiten duen langile bati ere eskaini diot" dio Mariek.\nDonibane Lohizune eta Baionako auzoetan bost azoka bertan behera utzi dituzte eta Lapurdiko hirinagusiko erdialdean dagoen azoka nagusia baizik ez da zabalik egonen oraingoz. Miarritzeko udalak bakarrik bizi diren herritar nagusien zerrenda eguneratu du zainketa bereziak egiteko beroaldiak gertatzen direlarik bezala.\nEraikuntzako lantegi askok ateak hetsi eta langileak etxera igorri dituzte. "Langileen osasunari lehentasuna ematea ados daude sektoreko hiru batasunak. Hobe da gure jarduera behin behinean gelditzea ezin baititugu neurri guziak bermatu" diote Véronique Fournier eta Jean Jacques Etxeberri hargin azkaindar eta muskildiarrak. Miarritze eta Paueko aireportuak eta Hendaian Euskotrenek dituen geltokiak ere hetsi dituzte jakina ez den epe batentzat.\nKulturgintza geldirik dagoen garai honetan, Beasaingo taldearen ideia jarraituz Zirikolatz Senpereko euskal dantza taldeak CoviDantza moldatu eta sarean hedatu du. Lapurdiko taldearen 40. urtemuga joan den asteburuan ospatu behar zuten baina azkenean urrira atzeratu dute. "Eman behar genuen Dantz'Hari ikusgarria prestatzeko azken hilabeteak elgarrekin igaro ditugu ikastaroak eginez astero. Bat batean dena behera erori da". Hogeita lau orduko epean 2.000 lagun baino gehiagok ikusi dute sarean Ipar Euskal Herriko tokiko telebistek ere hedatuko duten Zirikolatz taldearen CoviDantza.\nIrungo Koadrilen Eguna bi zatitan ospatuko da aurten.


Ibai Rekondo | Txantxangorria-Euskal karaokeak\nHibai Rekondo (Caracas, Venezuela, 1954) euskal abeslaria da.\nKantagintzak “herriaren esnatzaile” izateko zeregina zuelakoan ekin zion abesteari, 70eko hamarkadaren hastapenetan. Euskal Herriaren egoera politikoari estu loturiko bi disko argitaratu zituen, Aseari goitizenez, Bitoriano Gandiaga, Augustin Zubikarai eta beste euskal idazle batzuen poemei musika jarrita. Ondoren, El proceso de Burgos filmerako musika egin zuen, eta Mackfarland irlandarrarekin egindako disko batekin erretiratu zen.\n1 Euskal andereari Ibai Rekondo\n2 Eusko gudariak Ibai Rekondo\n3 Ez gera bat Ibai Rekondo\n4 Ezin dut kanta Ibai Rekondo\n5 Naturari kantua Ibai Rekondo\n6 Amaiur gazteluko baltza Ibai Rekondo & Markfarland\n1970ean hasi zen kantari, eta Euskal Herriaren egoera politiko eta kulturalaz gero eta gehiago jabetu ahala, kantagintza herritartasuna aldarrikatzeko eta zapalkuntza eta bidegabekeria salatzeko tresna zela barneratu zuen. “Irrika nabarmenez entzuten digu herriak. (…) Jabetu egin behar du herriak bizi duen hil ala biziko kinka larriaz baina guardasola ahazten dugu, Herriaren esnatzaile izan nahi nuke”, zioen 1972ko elkarrizketa batean (1). Lehen urte haietan Gipuzkoan eman zituen kontzertu gehienak, horietako bat baino gehiago Hernanin, baina Bizkaian -bizpahiru aldiz-, Gasteizen, Saran eta Zaragozan ere (Espainia) aritu zen. Imanol Larzabalek eraman zuen emanaldi horietako batzuetara. Artean Lourdes Iriondo, Xabier Lete, Mikel Laboa, Benito Lertxundi eta beste batzuen kantuak abesten zituen, baina Aseari goitizena hartuta kaleratutako lehen diskoan –Euskal Herria 1975 (Elkar, 1976)-, berak sortutakoak edota moldatutakoak ziren kantu gehienak. Bitoriano Gandiaga poetaren hainbat olerki musikatu zituen lan hartan. Hori zela eta, 1977ko azaroan Durangoko Liburu eta Disko Azokaren barruan Gandiagari egindako omenaldian parte hartu zuen Rekondok, “Euskaldun jaio”, “Bakoitzak” eta “Baina aurrera beharbada” abestuz.\nEuskal Herritik kanpora, Espainian (Valladolid, Sevilla…), Herrialde Katalanetan (Bartzelona, Valentzia…), Galizian, Belgikan, Frantzian edota Alemanian abestu zuen Rekondok. Halaber, Donostiako Schola Cantorum taldearekin Herbeheretako jaialdi batean parte hartu zuen, Irlanda, Korsika, Okzitania, Galizia, Flandria eta beste herri batzuetako ordezkariekin batera.\nUrte batzuk geroago, azken lana argitaratu zuen: Amaiur, gaztelu baltza (Elkar, 1986), Mackfarland irlandarrarekin elkarlanean ondutako diskoa. Estepan Urkiaga Lauaxeta-ren poemak (“Iturri negarra”, “Amaiur, gaztelu baltza”…), herri doinuak eta Rekondok zein MackFarlandek sortutakoak biltzen ditu diskoak.\nHala ere, 2009an itzuli zen disko berri batekin, Suaren desira. Euskal Herriaren egoera kontuan hartuta, Hibai Rekondok eduki filosofikoa eta transzendentea duten abestiak eskaintzeko beharra sentitu zuen. Haren hitzetan, “gaur egungo egoera politikoari eta sozialari aurre egiteko jakituria beharrezkoa da. Une honetan, egoera erabakigarrian eta itxaropentsuan gaude murgilduta, eta horrek gizakiaren kontzientzia aldaketa exijitzen du”. Diskoa kaleratu arren, zuzenekoetara itzultzeko asmorik ez du Rekondok.


Urte berri 2017 Friends for SMS Urte berri 2017 Friends for SMS\nUrte berri 2017 Friends for SMS\nUrte berri 2017 SMS\nEspero New Year ekartzen dituzten\nJust zuretzat zoriona eta ez malko bakar bat\nGeroztik guztiontzat bakarrik maite duzu\nMaiatza zure arazo guztiak, inoiz berriro kezkatu duzu\nHau nire berezien berri on opa da\nOrain urte beteko igaro\nLet iraganean izan baino gehiagorekin\nNew Year aurrera etorri eta jabe clockSo utzi aurrera begiratu digu aukera guztiak behar\nNew Year hamabi hilabete hauetan batera ekartzen\nUrte Berri Advance\nUrte Berri SMS\nBete zure bizitza alaitasun guztia eta zoriontasuna\nLet New Year ekarri poza eta oparoa albisteak\nEta horiek guztiak izango duzu nire nahiak, Orain eta beti laztana\nBeraz, hemen duzu nahi duten oso urte berri Advance.\nHemen da berarekin Urtea New ekartzen mesederako\nalaitasun asko eta gauza on guztiak\nEra berean, urte hori fun ona heaps ekartzen mesederako\nEta extra bigarren ayudarnos zure erresoluzioekin\nUrte berri on 2017 aurretik\nNahiz eta gau iluna izan daiteke\negun dira beti biziak\nNahi dut zure bizitza dagoela\nBeti egon da argi biziak beteta\nJainkoaren opari bat "New Year"\nBeraz, hemen duzu eta zure maiteak desiratuz\nA Very Happy New Year 2017 aurretik\nzuek nire maitea nahiak nahi duten I\na Happy New Year of Oraingo honetan\nzehar bidaltzeak zuretzat maitasuna eta nahiak ona mordo handi bat\nBihotz-bihotzez lekuan nahi\nNahi izanez gero, Urte Berri On bat 2017 Hori da joyous eta carefree\nMaiatzaren New Year gehitu zure bizitzan duten alaitasun berezia\nEta zure bihotzean maitasuna betetako gisa, bakea eta lasaitasuna\nduten zure bidea zehar bidaltzen diren nahiak With\nZure bizitza egon ederra alaitasun betetako\ndistiratsua eta zoriontsu Of, wonderful New Year 2017 aurretik.\nUrte Berri zaleentzat Mezuak\nNew Year urteko egun ospetsuenetakoa da. bere esangura lortu du eta guztion eguna ospatzen glore handiz. Egun ezartzen da laster iritsiko da gure bizitzetan, eta hemen gaude aldez Urte Berri maitale eta lagunak mezu batekin. Gurekin gehienak denboraren lagun eta maitale batekin. gurekin gehienak dira azkenean normalean dugu gure denbora pasatzeko gure lagunekin bulegoetan eta, gainera, lan bezala hartu denbora gure ordutegia lanpetuta den data joan gure maitasunez.\nOso garrantzitsua da horiek New Year egunean nahiak berezia emateko. maite behar da atzera merezi dute eta, gainera, merezi zure nahiak bereziak. haiekin bonding berezi bat egin behar dugu, eta, beraz, ez behar handia horietako bakarrean nahi da. pilatzen ditugu batzuk aldez Urte Berri mezuak zuretzat. Mezu horien erabilera egin ahal izango duzu, modu askotariko nahi lagunak eta maiteak hasi. Beraz,, zergatik berandu! Egin gure bildumaren kopia bat eta partekatu zure lagunak, eta maite bat New Year egunean.\nEgin dezagun desira bat lehenago 2016 muturrak\nbeste lagun onena bakoitzak izan behar du\nNahiz eta ezkontza ondoren\nNahiz eta porrot egin ondoren\ngogoratuko dugu elkar\nUrte Berri aldez aurretik\nItxi begiak opari bat daukat zuretzat\npuxika bat eta txartel bat da,\nJust nahi duzun Urte Berri aldez aurretik\nAre you inork kontatuta me duzu lehen nahi den?\nOrduan, zergatik daude kezkatuta duzu!\nNeu naiz nahi duten aldez aurretik\nBeraz,, Berriro ere, zure bizitzako pertsona berezia bihurtu dut\nNew Year for SMS 2017\nNew Year dago dezagun festa bat antolatzeko datozen\nHartu zure soineko eta oinetakoak prest\nZatoz behera eta rock and solairuan besterik denek nahi den\nA oso Urte Berri aldez aurretik\nNew Year guztiak zoriontasuna buruz da\nNew Year benetan guztiei buruz da denek bezala\nBeraz, nahi duten Advance Urte Berri\nNew Year guztiak ez buruz da\nLets Grin New Year etorriko da\nURTE BERRI Friends for SMS\nMy Love of egungo erraza Jaso\nCARE batekin lotuta &\n2 Jarrai u HAPPY & SEGURA luzatzen guztiak\nAldez Urte Berri lagun mezuak:\nNahi izanez gero, Urte Berri guys!! Mundu osoko Pertsonak dira eagerly Happy New Year zain 2017 maitalea gero onena nahiak bidaltzeko bere lagunak topatu, senide eta maitea direnak. Normalean, Urtero, New Year urtarrilaren 1ean eta pertsona maiteminduko euren ospakizunak hasiko dira eskuinetik abenduaren 31ko gauean bere lagun eta senideen artean era masibo batean. Pertsona gehienak maite New Year ongietorria atrás hasita 5, 4, 3, 2, 1 bat eta Urte Berri eta guztiak.\nUrtea New A itxaropen eta itxaropenak berriak ekartzen banakako guztietan eta egiten fortuna ona begiratu horiek etorkizun próximas. onena Urte Berri bila ari zaren bada 2017 Lagunak, aurkitu dugu nahiak onena, komatxorik, agurrak, irudiak, SMS, mezuak eta gauzak askoz gehiago.\nIn 'Universal Bank Jainkoa' ...\nJainkoaren gordetzen du bere bedeinkatzeko & metatzen 365 egun maitasun osoa, fede & zuretzat zoriona ...\nBeraz,, Gozatu gastua ...\nSweet eta maitagarria Gf Bf alde Sms duten maitasun hegazti guztietan direla oraingo honetan beren hobeto erdia nahi duten onena izango da. Oso berezia sentitzen izango dute zure lagunik maitagarria eskainitako Advance zure Sms labur eta bereziak gozoa bidez\nideia berriak, berrikuntzak, Aurrekaririk gabeko asmoak inspiratzen etorkizuneko garaietan mundua ugariak izan nahi du aurten. Gozatu irabazi ..... Aldez Appy Urtea New. 🙂\nhegazti Like, utzi guri, zer ez dugu behar eramateko ... atzean utzi mokokaldi tristura PAIN FEAR eta damurik. Bizitza polita da, Goza ezazu. URTE BERRI ON 2017 aurretik\nFriendship kontratua berritzeko 2016 Serioa eta zuhurra Consideration ondoren, Zure kontratua berritu Ekitaldiko 2014. Beraz,, saiatu izan gehiago LOVING eta CARING datorren urtean. Zaindu Me eta Miss me. delako, Ezinezkoa da Aurki Posta Nor da 95% Ideal 96% Smart 97% Kind 98% True 99% TALENTED eta 100% maitagarria Beraz, Ez galdu nehoiz nahi U To Galdu. Nahi izanez gero, Oso Happy New Yearin Advance bat\nAldez Urte Berri Irudiak maitale eta lagunak:\nbene-benetan espero dut urte berri zoriontsu baten bidez, eta baliteke zure helburuak guztiak dira realized.Remember duten bizitzan une txarra duzu, garrantzitsua da gainditzeko eta inoiz ez begiratu atzera Advance Urte Berri zaleentzat mezuak & Lagunak.


Free chat Dalwallinu. Ausazko arrotz doan txateatu berehala Dalwallinu tik.\nFree chat Dalwallinu\nOngi etorri Chatroulette DalwallinuEdozein lekutan, munduko pertsona aleatory bat konektatzeko. Chatroulette Dalwallinu dezakezu honako aukeren artean aukeratu:- Guztiak pertsona mota Dalwallinu doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nDalwallinu hirien zerrenda:


Azukrea ez da arazo bakarra | EROSKI CONSUMER EUSKARAZ\nAzukrea ez da arazo bakarra\nProduktu bat ez da osasungaitza daukan azukre kantitateagatik bakarrik, baizik baita haren profil nutrizionala pobretzen duten beste osagai batzuengatik ere.\nAzken asteotan areagotu egin dira azukre kontsumoari buruz ohartarazten duten mezu eta artikuluak.Sare sozialetan nahiz komunikabideetan, irudi, txio eta informazio ugari azaldu dira elikagai askok duten azukre kantitateaz eta horrek osasunean duen eraginaz ohartaraziz. Nahiz eta elikadura adituek urteak daramatzaten gai hau tratatzen,orain inoiz baino arreta gehiago eragiten du. Gorakada hau sinAzúcar.org fotografia-proiektuari zor zaio; sinAzúcar.orgharen irudi argigarriekin urrunago iristea lortu baitu erakundeek eta elkarte konbentzionalek baino. Jarraian analizatzen da zergatik produktu bat osasungaitza ez den soilik haren azukre kantitateagatik, eta alternatibak aurkezten dituzte\nFokua galdera honetan jartzea, azukre gehiegikeriak albisteak eta telebistako programazioan espazioa hartzea, albiste on bat da. Populazioak informazioa izatea egunero hartzen duen publizitatea egiaztatzeko, eskertzekoa da. Baina horrek ez digu pentsarazi behar gaur egungo elikadurako arazo bakarra azukre gehiegikeria dela. Hori ez da errealitatea. Elikagai industria batzuek ideia hori aprobetxatzen dute betiko produktuak saltzeko osasungarri moduan, baina azukrerik gabe: azukrerik gabeko freskagarriak, azukrerik gabeko gailetak, azukrerik gabeko opilak...\nAlex Oncina dietista-nutrizionistak Jadanik iragarri zuen artikulu honetan "Low Fat" arotik ateratzean,Low Fat"Low Sugar" arora abiatuko ginela, era "Low Sugar"eta agian ideia ona izango litzatekeela ikuspegia berriz planteatzea akats berdinetan ez erortzeko, gantzekin pasa zen bezala: haren arriskuen inguruko alarma mediatiko garrantzitsu batek (asmatutako eta gaizki fokalizatutako alarma batek) produktu deskrematu edo gantz gutxikoei bide eman zion supermerkatuetan, eta konponbidea eman ordez, arazoa haunditu zuten.\nproduktua osasungaitza ez da soilik duen azukre kantitateagatik. Honenbestez, azukrea kenduta ere, osasungaitza izaten jarraituko du. Zergatik ?\nLehenik, gehienetan, produktu batetik azukrea kentzeak halabeharrez eragingo duelako edulkoratzaileen eransketa kopuru garrantzitsuetan, eta, ematen duen arren segurua dela, kaltegarria da..\nBigarrenik, irin finduekin, kalitate txarreko gantzekin (trans gantzak edo palma-olioa) eta gatz kantitate handiekin egindako produktuak izan ohi direlako... asko prozesatutako produktuen ezaugarri tipikoak eta osasun kardiobaskularraren etsaiak..\nHirugarren tokian, elikagai osasungarriak desplazatzen jarraitzen dutelako: fruituak, fruitu lehorrak, ogi integral bat, jogurt natural bat, etab.\nAzukrea kentzea konponbidea ez bada, orduan, zein da?\nKonponbidea elikagai batzuetara bideratzea da, zeinetan azukre erantsia kentzea beharrezkoa ez den, ez dutelako.\nGatz kantitatearen inguruan kezkatzea ez da beharrezkoa izango, ez baitzaie bota. Ez eta gantzaren kalitateaz kezkatzea ere, ona izango delako. Edo irin motaz arduratzea, ez delako findutakoa izango.\nEta zein dira produktu horiek? Funtzionalak al dira? Superelikagaiak al dira?\nManipulazio txikiren bat edo inongo manipulaziorik jasan ez duten elikagaiak dira: frutak eta barazkiak, egoskariak, fruitu lehorrak, haragi eta arrain naturalak, arrautzak, oliba-olioa, zereal integralak, esneki naturalak... hau da, janaria, ez produktuak. Osagaien zerrenda arretaz arakatzea behar ez duten elikagaiak, ez dutelako osagaien zerrendarik.\nMantenugai bakar batean zentratzeari edo arazoaren aspektu bakar batean indarra jartzeari utzi behar diogu. Dudarik gabe, beharrezkoa da ikustea eta positiboa da nabarmentzea, baina beti bizi garen elikagai testuingurua bistatik galdu gabe eta jakinik elikagai kontseilua eta erosketetarako orga norantz bideratu.


Autobus zerbitzu berezia Bilbao Basket - Baskonia taldeen arteko partidurako - Uriola.eus\nAutobus zerbitzu berezia Bilbao Basket - Baskonia taldeen arteko partidurako\nuriola.eus 2017-05-09 08:00 Oharrak Bilbo\nUdalak RETAbet Bilbao Basket taldeko zaletuen artean garraio publikoa erabiltzea sustatu nahi du. Horretarako, Bilbao Arenako biharko, maiatzak 9ko, partidurako orain arte handitzen zen Bilbobuseko zerbitzua hobetu du, Plaza Biribila estadioarekin lotzeko linea bat ipinita.\nHala, E1 linea berriko autobusa 10 minututan behin abiatuko da Plaza Biribileko inguruetatik RETAbet Bilbao Basket - Baskonia taldeen arteko partidua hasi-20:00etan- baino ordu bat lehenago. Partidua amaitutakoan, Bilbao Arenatik (Askatasuna/Gortazar) geralekutik Hurtado Ametzaga 1 geralekuraino abiatuko dira autobusak, 10 minututan behin eta geralekuan jendea geratzen den bitartean, zaletuak etxeratzea errazteko asmoz.\nAzkenik, Bilboko Udalak Bilbao Arenatik bertatik 500 metroko ingurunean metro, tren edo tranbiako geralekuak daudela gogorarazi nahi du, Bilboko auzoetarainoko nahiz inguruko udalerrietarainoko lotura zuzenak dituztenak. Gainera, partida-egunetarako, taxi geraleku berezia jarriko da Askatasuna Etorbideko 11n.


Gotzon Garate idazle eta euskalaria hil da Sustatu.eus - Teknologia albisteak\nGotzon Garate idazle eta euskalaria hil da\n2008-10-08 : 11:10\nGotzon Garate (1934-2008) gaur hil da. Minbizia izan du eta gogor borrokatu du azken hilabeteetan, ebakuntza eta abarrekin baina azkenean gaur hil da.\nIdazle, apaiz eta euskalari, Deustuko Unibertsitatean Euskal Filologiako ikasketak abiatu zituen 1976an.\nBere jaioterrian, Elgoibarren, Barren aldizkariak ale berezia atera zuen Garateren ibilbideaz, eta hemen dago, PDF formatuan (tamalez, PDF enkriptatua, ezin testurik erauzi bertatik).\nBibliografia zabaleko gizona, Interneten ikusi eta kontsultatu daiteke bere lan marduletako bat, Atsotitzak. Esamolde tradizionalen bilduma eleanitza. Hainbat bider trabatzen gara, latinezko edo gaztelaniazko topiko bat ez dakigula nola esan euskaraz. Horraxe jo, eta hor duzu erantzuna.\n2008-10-08 : 11:23\nLasai, Gotzon, hemen gaude gazteok zeure bidean -alor guztietan- aurrera egiteko. Bihotzetik harakoa senitartekoei.\n2008-10-08 : 11:24\nBart ez dut lo sakonik egin. Atzo ezkila hotsak nituen buruan. Jira eta buelta izara artean. Esnatu naiz, inoiz lorik hartu badut. Eta ezkila hotsek zugana eraman naute. Joan zara. Ikaragarri sufrituta. Ezin esango dizut orain, lehen esan ez dizudanik. Baina paperak zuriz uztea baino gauza gogorragorik gutxi da.\nUda aurretik joan behar omen zenuen, eta uda ostean joan zara. Negua baino gogokoago zenuelako uda, seguru. Negu gorriari ihes egin nahi izan diozula pentsatuko dut beti, eta udaberriko lore artean imajinatuko zaitut zure bide berrian. Izan dadila loretsua hemen izan duzunaren pare. Liburu bat besapean, eta irribarrea aurpegian, gazteekin solasean.\nEuskal Literaturaren urrezko orrietan geratuko zara betiko. Hedabideek lau haizetara zabalduko dute zure izena. Baina ororen gainetik, gertu izan zaitugunok lagun, aholkulari eta osaba izango dugu gogoan beti. Zenbat on jaso dugun zugandik, zenbat oroitzapen utzi diguzun.\nIzan zaitez beti zu, osaba Gotzon laguna.\nElgoibarren, 2008ko urriaren 8an.\n2008-10-08 : 11:29\nGotzon Garateren izaera eta pentsamendua ulertzeko, JAKIN aldizkariaren 149. alean dago argitaratuta, Hasier Etxeberriak eginiko elkarrizketa luzea.\n2008-10-08 : 12:09\nNik ere irakasle izan nuen Gotzon Garate, 70. hamarraldian. Gizon ona zen, eskuzabala, eta euskaltzale sutsua. Nik, behintzat, horrela gogoratzen dut. Harrezkero, herri prentsan nenbilela edo berripaperak argitaratzen, behin baino gehiagotan erakutsi zidan babesa egindako lanagatik. Azkenengoz, Deustuko Unibertsitatean ikusi nuen, han parte hartu nuen mahai inguru batean. Mila esker guztiagatik, Gotzon!\n2008-10-08 : 12:34\nBetiko gure bihotzean, Gotzon. Ez dut hitzik gizon hau deskribatzeko... maitagarria agian.\n2008-10-08 : 13:14\nDuela hamabi urte Egunkaria-ko Kate Motzean sailean elkarrizketa egin nionean (1996ko abenduaren 22an argitaratua), heriotzari buruz galdetu nion Gotzon Garateri.\nGaldera.- Zer sentimendurekin begiratzen diozu zuk heriotzari?\nErantzuna.- Egia esaten dizut: beldurrik gabe. Oso ekologista naiz eta uste dut beharrezkoa dela hiltzea. Neure tokia beste bati lagatzeak poz ematen dit.\n2008-10-08 : 13:57\nHain zuzen ere Hasier Etxeberriaren Alua Mundua blogean aurkitu dugu elkarrizketa horren PDF dokumentua.\n2008-10-08 : 19:21\nNik ere izan dut Gotzon ezagutzeko zorte handia. Beti alai, beti irribarretsu eta euskararen zirrikitu guztiak ezagutzeko prest. Testuen prestaketa lanetan batera lanean aritu garenean ere maisu apala agertu izan da, bere jakituria handia aldarrikatu beharrean.\nZure falta somatuko dugun arren, izan gaitezen euskara zuk bezainbeste maitatzeko kapaz. Horixe izango da egin diezazukegun oparirik ederrena.\n2008-10-09 : 10:30\nGotzon Garate Loiolako basilikan lurperatuko dute gaur eguerdian, 12.00etan.\nHileta elizkizuna 19.00etan izango da Deustuko Unibertsitateko kaperan.\n2008-10-09 : 10:32\nDenboralditxoa gaixorik egin ostean utzi gaitu Gotzon Garatek: ez dugu berriro ere ikusiko Euskal Filologiako ikasleei pastak eramaten gabon denboran ez eta goizean goiz, anoraka soinean, eguneroko osteratxoa egin beharrean.\nArtean Euskal Filologia hasi berria geneukala, unibertsitateko igarobide baten ikusi genuen lehenengoz. Nor zen jakinda, bere atzetik abiatu ginen korridorean barrena eta, euskaraz genbiltzala entzunda, agudo eman zuen buelta agurtu eta ezer behar genuen galdetzeko. Zer esan jakin ez eta galduta geundela esan genion, hainbeste ate eta eskilara artean ez genekiela nondik jaitsi. Pausu arinez, hogei urteko baten gastetasunaz mugitzen zen, irribarrea ahoan eta kortesia hutsetik haratagoko atsegintasunez. Inguruan euskara entzuteaz are gehiago Bilbon, esango nuke nik- pozten zen; baten baino gehiagotan atzetik agertu eta "eutsi Bizkaiko euskeriari!" animatzen gintuen irribarretsu.\nLiburu berria aurkezten zuen bakoitzean ikasle zein irakaslez lepo uzten zituen gelak. Eta hala hasi ginen bere liburuak irakurtzen: polizia-eleberriak, hiztegiak, saiakerak... "Karmel" aldizkarira ere harpidetu ginen bere artikuluak irakurtzearren. Honetan lizentziatu, horretan doktore eta hartan katedradun, ezer izatekotan, Gotzon euskararen sustatzaile petoa zen. Bere istorio, gertakizun eta azalpenak entzunez euskaltzaletasuna kutsatzen zuen. Edozertan laguntzeko beti gertu, baten baino gehiagotan hartu gintuen bere bizilekuan eta txokolatea edaten genuen artean entzuten genituen Indian, New Yorken, Suitzan edo Zeanurin jazotakoak.\nMinez gogoratzen dira orain, baina, azken bisita egin genionean esaniko hitzak: hartu liburu bana apaletik eta sinatu egingo dizuet, idazlea hil ostean liburu sinatuek balio handiagoa hartzen dute. Lasai, baina, Gotzon: katea ez da apurtu.\n2008-10-09 : 12:22\nNik ere Gotzon hurbiletik ezagbutzeko aukera izan nuen. Hemen besteok esandako gauza guztiak neure egiten ditut. Ezer gaineratzekotan, ezaugarri hauek nabarmenduko nituzke Gotzonengan:\n- Entusiasmoa. Egiten zuena gustuko zuen, bizi zuen; egiten zuenarekiko baikortasuna eta zaletasuna kutsatu egiten zituen.\n- Txikiaren goratzarrea. Han-hemenka urte luzez aritu ondoren, atzerrian zein herrian, unibertsitate eta enparauetan; lizentziatu, doktore zein katedradunekin... baserria eta bertako jende xumea eta apala zituen miresgarrien, beraren burua haien aurrean makurtzeraino.\nBehean eta behekoekin ibili zaren hori, zaude goian, Gotzon!\nsusanews | armiarma.com\n2008-10-09 : 14:50\nSaiakerak, ipuinak, nobelak idatzi zituen, baita kronika ederrak ere, New York, New York (1988) gogoangarria bezalakoak. Gotzon Garateren gomutan, bere hiru nobela eta bi ipuin liburu eskaintzen dizkizugu osorik:\nEsku leuna (1977)\n* Elizondoko eskutitzak (1977)\n* Lehortean (1979)\n* Aldarte oneko ipuinak (1982)\n* Alaba (1984)\n2008-10-09 : 18:37\n> Gotzon Garate (1934-2008) gaur hil da. Minbizia izan du eta gogor borrokatu du azken hilabeteetan, ebakuntza eta abarrekin baina azkenean gaur hil da.\n> Betiko gure bihotzean, Gotzon. Ez dut hitzik gizon hau deskribatzeko... maitagarria agian.\nAgian ez, maitagarria ZINEZ. Gure bihotzeTan, atzo, gaur eta beti.\n2008-10-10 : 00:03\n-Zure ikasle ohia naiz, izan dituzun horietako beste bat baino ez; baina nik ere, zuk ereindakoa nigan sustrai sendoak dituela, esateko beharra sentitu dut. Adiorik ez.\n2008-10-10 : 20:42\nGotzon, mezu honen bidez, omenaldi xume bat egin nahi nizuke. Horretarako, zure atsotitzen liburu zoragarrira jo dut (beste behin ere!), bitxien bila. Ezagutzen zintudan neurrian, zure izaera eta jokaera deskribatzen laguntzen dute zuk, hainbat nekeren ostean, bazter guztietako baserrietan bildutako atsotitz eta esamoldeek. Hona ba, primeran egokitzen zaizkizun atsotitz batzuk.\nZintzoa, beti pozik.\nZintzuek gezurre baño errexago botako du aotik ortza.\nHitz goxoak ate guztiak zabaldu.\nEuskalduna euskaldunago, arrotzek estimatuago.\nEuskara, bestela ez gara.\nEuskara plazara, bestela galduak gara.\nHitza da gizona.\nEuskal Herritik ostean zer ikusi asko da.\nBaserria euskeraren gordelekua.\nGizona ez da ogiz bakarrik bizi.\nGizona lanerako eta txoria hegan egiteko.\nGizonetan eta arboletan batzuek bakarrik fruturik ematen.\nFedea, bizitzako argia.\nJainkoak digula hillean eta bizian argia!\nHara bada, Gotzon, une hits honetan zuretzako atsotiz egokia, azken hau: bizian eman dizu, bai, argia, eta hillean ere halatsu izango ahal da.


Covid ziurtagiriak balioztatzea denon eskura dago Sustatu.eus - Teknologia albisteak\n2021-07-26 : 12:53\nCovid ziurtgairi europar ofizialen ezaugarriez eta haiek lortzeko moduaz jardun izan dugu Sustatun. Orain, beste tresna interesgarri pare baten berri: ziurtagiriaren baliogarritasuna ziurtatzen duten tresnak daude jada libreki, sarean. Ondorio interesgarri bat: tresna hauekin edonork antola dezake ziurtagiria aurkeztea eskatzen duen ekitaldi bat.\nEuskal Herrian osasun edo segurtasun arduradunek ziurtagiriak ziurtatzeko sistemarik darabilten ez dakigu, baina denon esku dagoen teknologia bat da. Suitzako Gobernuak bere aplikazioa libreki zabaldu du sarean eta bere kodea Github-en libre dago. Android bertsioa, Google Play bidez, hemen duzue:\nAplikazioa instalatuta, kamera erabiltzeko baimena eskatuko dizu, eta gauza bakarra egin daiteke ondoren: Covid ziurtagiriaren QR kode batera zuzendu kamera, eta aplikazioak erantzungo gizu ea ziurtagiria balekoa den, eta pertsonaren izen-deiturak eta jaiotza data gehituko ditu. Hau da, eskaneatu duzun ziurtagiria ez dadila izan beste pertsona batena, zure nortasun agiri bat erakutsiz osa daiteke operazioa (izena eta jaiotza data balizotatzeko).\nAplikazio honekin posible zaigu edonori ekitaldi pribatu batean ziurtagiriak kontrolatzea. Ilaran jartzen direnei eskatu ziurtagiri inprimatua edo telefonoan QR irudia erakusteko, eta atezainak QR kodeen bidez ziurta dezake kontua. Esan bezala, nortasun agiri batekin osatuko litzateke ziurtatzea-\nBeste pertsona batek web bidezko aplikazioa egin du. Kamera duen ordenagailuaren bidez edo mugikorrarekin bisitatu webgune hau eta...\nErakutsiozu QR kodea, eta bere baliagarritasunaz informatuko zaitu. Era berean, identitate datuak ere bertan daudela ikusiko duzu eta kasu honetan gainera, beste datu batzuk ere bai: esate baterako, badirudi ziurtagiriak 2024ko maiatzean iraungitzen direla, batek daki zergatik. Era berean, txertoaren egilea zein den eta ziurtagiria nork eman duen ikusten da.\nHemengo irudietan, Sustatu egiten dugun CodeSyntax enpresakoen bi ziurtagiri-irakurketa. Aplikazioaren bidezkoan, argazkia atera dugu ze aplikazioak blokeatzen ditu pantaila-kapturak. Beste kasuan, webgune bidez ziurtatu dugu Mikelen QR kodea. Bere informazion gehigarrian, Comirnaty txertoa jaso duela (Biontech-ek egina, baina hauxe da izatez Pfizer izenarekin ezagutzen duguna Euskal Herrian), eta baita ziurtagiria Eusko Jaurlaritzarena dela.\nGoi-goiko irudia, covid-pass-verifier.com webgunekoa da. Honen kodea ere askatu du bere egileak Github-en.


Nafarroan 0-3 zikloa aztertzeko lantaldea osatuko da - Sakana - Guaixe.eus\nNafarroan 0-3 zikloa aztertzeko lantaldea osatuko da\nGuaixe 2020-11-17 10:57\nSoldata duinak eta ratioak jaistea izan dira 0-3 Plataformaren aldarrikapenetako batzuk. ARTXIBOA\nBertan hura kudeatzen duten erakundeen ordezkariek parte hartuko dute\nHaur Hezkuntzako lehen zikloa hobetzeko aldarrikapen dinamika handia zuen Nafarroako 0-3 Plataformak, pandemia iritsi eta guztia eten zuen arte. Hala ere, plataformako kideek beraien aldarrikapenei eusten diete, esate baterako: gela bakoitzean dagoen haur kopuruaren ratioa jaistea eta bat egitea Haurrendako Europako Batzordeak gomendatzen dituen ratioekin. Aldaketa hori onartuz gero gaur egun Nafarroan indarrean daudenen ratioak erdira jaitsiko lirateke. Horrekin batera langileen soldatak handitzea ere eskatu dute.\nPlataformako kideek eta Nafarroako Gobernua osatzen duten alderdi politikoek bilera izan zuten joan den ostegunean. Plataformaren iritziz, "klase politikoak zikloaren baldintzak hobetzeko borondatea erakutsi du, baina denbora luzean lehen aldiz, urrats sendoak emateko eta hezkuntza ziklo hori duintzeko bidean aurrera egiteko sentsazio komun batekin atera ginen bileratik. Garrantzitsua iruditzen zaigu Gobernuak Haur Hezkuntzako lehen zikloko lantalde ofizial bat sortzeko hartutako konpromisoa". Orain arte egon ez den sektoreko mahaia izanen da.\nForu administrazioak ikasturte honetan errefortzuko langileak kontratatzeko 1.365.000 euro iragarri zituen lastailaren 30ean. Plataformatik azaldu dutenez, diru hori aurtengo aurrekontukoa da eta bi iturrietatik osatuko da. Batetik, EH Bilduren eta PSNren arteko 2020ko aurrekontuen akordioan hitzartutako 600.000 euroak. Eta, bestetik, aurreko ikasturtean 0-3an gastatu gabeko aurrekontutik. Izan ere, martxoan haur eskoletako langileen kontratuak bertan behera gelditu ziren eta, horren ondorioz, Hezkuntza Departamentuarekin sinatutako finantzaketa hitzarmena ezin izan dute bete udalek, langile gastuak justifikatzerik ez zutelako. Gobernuak kopuru hori 0-3 ziklora bideratzea erabaki du.\nNafarroako 2021eko aurrekontuak onartzeko tramitazioa bete-betean etorri da albistea. Plataformako kideek emendakinak aurkezteko asmoa dute, "bi proposamen zehatzei aurrekontu nahikoa emateko". Bitartean batzordea osatzeko prozedura gertutik zainduko dute, "zentzuzko denboran eta moduan eratzeko".\nSakanako haur eskolak\nUharte Arakilen Pausoka haur eskola\nArbizun Kattuka haur eskola\nAltsasun Txirinbulo haur eskola\nAltsasun Txioka haur ikastola (ez du finantzaziorik jasotzen)


DBH 1eko ikasleak ikasturtea agurtzen, aire zabaleko ibilaldi batekin - Asti Leku ikastola\nHome » Albisteak » Astiberri » DBH 1eko ikasleak ikasturtea agurtzen, aire zabaleko ibilaldi batekin\nOstegun honetan, ekainaren 10ean, Asti Lekuko bigarren hezkuntzako 1A eta 1E geletako ikasleek, atseden hartzea erabaki zuten, gero eta hurbilago dagoen ikasturtearen amaiera ospatzeko. Asmo horrekin ikastolatik irten eta Ortuellaraino joan ziren oinez. Han, herriko berdeguneez gozatu zuten, indarrak berritzeko otarteko ederra jan bitartean.\nEguraldia lagun, oso ondo pasatu zuten. Ikasturte arraro honetan ohiko txangoak eta irteera pedagogikoak egin ezin izan badira ere, gure ikasleek erakutsi digute gogo eta ilusio pixka batekin edonon igaro daitekeela egun bikaina lagunekin.


Kepa Sojo zinemagile euskaldunaren 'La pequeña Suiza' filma estreinatuko da gaur | El Correo\nZurekinKepa Sojo zinemagile euskaldunaren 'La pequeña Suiza' filma estreinatuko da gaur\nKepa Sojo zuzendaria, berdez jantzita, filmaren protagonistekin.\nLaudioar zuzendariaren seigarren filma izango da eta zinema aretoetan proiektatuko dute\nKepa Sojo zinemagile euskaldunaren 'La pequeña Suiza' izeneko filma estreinatuko da gaur zinemetan. Laudioar zuzendari eta gidoigilearen seigarren luzemetraia izango da. Izan ere, Kepa Sojo 1997. urtean hasi zen zuzendari lanetan «Cien maneras de hacer el pollo al txilindrón» filmarekin. Harrezkero, «Looking for Chencho» (2002), «Cuando puedas» (2004) , «El síndrome de Svensson» (2006) eta «Loco con ballesta» (2013) filmak zuzendu ditu.\nFilmak Telleria izeneko alegiazko herriaren istorioa kontatzen du. Telleria herria Euskal Herriaren erdian kokatuta dagoen hiria da. Herri hau Gaztelak kudeatzen du, baina bertako herritarrak euskaldun sentitzen dira. Gobernuaren ezezkoaren aurrean, Telleriatarrek bi historialarik egindako aurkikuntza arkeologiko bat aurkituko dute. Aurkikuntza honek bide berri bat zabalduko die telleriatarrei: Suitzara batzea.\nKepa Sojo eta Sonia Palacios zinemagileen zuzendaritzapean Jon Plazaola, Maggie Civantos, Karra Elejalde, Ingrid García-Jonsson, Secun de la Rosa, Ramón Barea, Lander Otaola, Mikel Losada, Kandido Uranga, Maribel Salas eta Antonio Resines aktore espainiarrak egon dira.\nFilmak Trebiñuko konderrian gertatutako egoera ekartzen du gogora. Testuinguru horretan, Telleria herriko biztanleek hamaika abentura eta gertakizun biziko dituzte, bereziki filmaren lau protagonista nagusiek: Yolanda (Maggie Civantos), Gorka (Jon Plazaola), Nathalie (Ingrid García Jonsson) eta Peio (Karra Elejalde).\nBestalde, ohitura-komedia hau burutzeko Kepa Sojok hainbat film hartu ditu aintzat: «Bienvenido Mister Marshall», «The Englishman Who Went up a Hill but Came Down a Mountain» edota Borja Cobeaga zinemagile euskaldunaren «Ocho apellidos vascos» luzemetraia.\nKepa Sojo, Karra Elejalde, Borja Cobeaga, Antonio Resines, Ramón Barea, Euskera, Cine\n130 idazle, 27 argitaletxe eta 11 elkarte bildu dira aurten Sarako 36. Idazleen Biltzarrean Aizkolarien Banakakoa, Emakumeen Trontza Txapelketa..., bihar, Berrizen


Letras de Hiru bertso amodiozko de Mikel Urdangarin | euskal musika, música vasca\nHiru bertso amodiozko (Mikel Urdangarin)\nHiru bertso amodiozko (Letras)\nKirmen Uribe daukat izena,\nIzena zeinek asmatu zidan\nondoko honi galdetu.\nLagunartean gustura nago\nezin dut hori ukatu.\nMaiz ilargitan ateratzen naiz\nta eguzkitan oheratu.\nErrondarako geratu gara,\nbadatoz Rafa eta Bingen.\nKonde bat ematen du Mikelek\nhorren tente horren zuzen.\nIparrorratza galdurik dabil\natzo Bilbon gaur Gasteizen.\nJesus Maria!, koitadu hauek\nauskalo non galdu diren.\nEz du munduak itxura onik\nhasi berri den mendean.\nBoteretsuak beti hartzen du\ndebila bere mendean.\nEskerrak pozik ere badela\nbatean eta bestean.\nEtorri laster, zure zain nago,\nsagarrak ditut labean.


Twitterreko argazkiekin dena libre? • ZUZEU\nEgunkarien azalean dago: Berrian, El Correon, El Mundon eta La Razonen. Twitterren eskegi du irudia Adolfo Araiz abokatuak, baina nor da argazkilaria? Zeintzuk dira bere eskubideak? Beste behin argi gelditu da askorentzat de facto dena dela libre.\nInes libre dago jadanik! Euskal presoak etxera! pic.twitter.com/LoOTrtb63s\n— Adolfo Araiz (@AdolfoAraiz) October 22, 2013\nKasualitatez argazki paregabe bat duzu? Zabaldu nahi duzu, baina egiletza galdu gabe? Erabilera komertzialagatik etekin ekonomikoren bat akaso? Segi irakurtzen.\nEgunkari batek argitaratu al dezake Twitterren argitaratutako irudi bat? Azalpen honen arabera badirudi egilearen baimenik gabe berez ia ezinezkoa dela. Hau da, sarean zabaltzeak ez ditu egiletza eskubideak deuseztatzen, nahiz eta edonork harrapatu eta bere egiteko arriskua ebidentea den.\nLegalki argitara emateko trikimailua irudia duen txioa txertatzea da, alegia, 140 karaktere, irudia eta txiolaria. Paperezko embed edo txertatze bat hain zuzen. Aurrez aipatutako egunkarietatik bakarrak errespetatu du irizpide hau, gutxi gora behera eta asmo txarrez bada ere: La Razonek. Arnaldo Otegiren kontuaren txioa txertatu dute. Jatorrizko irudia, lehenbizikoa, Adolfo Araizena izan da, eta logikoena beraz hori publikatzea zen. Halere, hark ez du egiletza onartu. Hor lehenengo nahastea.\nNorena da egiletza?\nBerria: Berria (Argazkiaren baimena dutela pentsa daiteke, bestela oso larria baita bere egiletza propioa izendatzea EGUNERAKETA: Berriak egilearen baimena duela argitu du, eta beraz erabat zilegia da egin duten erabilera)\nEl Correo: Twitter (Jar zezaketen berdin berdin Internet, Canon edo Google)\nEl Mundo: Ez da agertzen (Zertarako erakusten dituzte bertxioak eta izarrak gero egilea mozteko?)\nLa Razon: Arnaldo Otegi (Txio txertatuta, baina ez egilearena)\nTwitter bidez eta publikoki El Pais egunkariak argazkia erabiltzeko baimena eskatu dio Adolfo Araizi. Honek ukatu egin du. Ondorioz, sareko webgune askok eskegi dute; El Paisek ez. Borondate onekoa da baimen eskea, are efektiboagoa konpentsazio ekonomiko bat eskaintzea.\n@AdolfoAraiz Hola, ¿podemos usar tu foto, por favor? Un saludo\n— EL PAIS (@el_pais) October 22, 2013\nZer egin zure egiletza eskubideak urratu badituzte?\nAltxa telefonoa edo idatzi e-mail bat egunkariari. Azaldu gertatutakoa eta faktura bat bidali. Zentzuzkoa iruditzen bazaie ordainduko dizute. (benetazko gertaeretan oinarritutakoa). Kasurik egiten ez badizute prestatu justiziaren baso ilunean barneratzeko.\nOndorio eta gomendio batzuk\n1. Argazki on batengatik dirua eskuratu nahi baduzu ideia txarra da Twitterren publikatzea.\n2. Ur marka batekin eta kalitate baxuan helarazi egunkarietara, eskaintza lortzeko.\n3. Baimena eskatzen dutenak bakarrik dira ezezkoak jasotzeko arriskua dutenak.\n4. Egunkariek argazki biralen egileei ematen dieten garrantzia hutsaren hurrengoa da.\n5. Ordaina eskatu eta lor daiteke, pare bat e-mail elkartrukatzearekin.\n6. Hedabide handi baten aurkako gurutzadak burukomina emango dizu.\n7. Ez dute baimenik ez eskatzeko aitzakiarik. Horretarako Twitterren 10 segundu besterik ez dira behar.\n8. Kazetaria bazara, noizbait zure kontra itzuli daiteke ezarri nahi duzun “baimenaren doktrina”.\n9. Zure inguruan konfidantzazko sarea sortu. Eskuzabala bazara aurrerago izan dezakezu bueltakoa.\n10. Interneten dena libre praktikaren ajeak zeure haragitan bizi dituzunean pentsatu ofizioz argazkilari direnengan.\n11. Erabili Creative Commons lizentziak. Guztion onerako.


Eskubaloiko epaileek topaketa egin zuten atzo Oñatin - Debagoiena - Goiena.eus\nEskubaloiko epaileek topaketa egin zuten atzo Oñatin\nJon Berezibar 2014-09-08 10:58\nXabier Iñurrieta, Mikel Mantxola eta Jonathan Vaz epaileak.\nEskubaloiko taldeek denboraldi-aurreak egiten dituzten moduan, partiduetan legea aplikatzen duten epaileek ere lan saioak egiten dituzte. Atzo Oñatin elkartu ziren 90 bat epaile. Eskola kiroletik hasi eta Asobal mailara arte epaileak egon ziren Euskal Herriko Eskubaloi Federazioak antolatutako lan saioan.\nGoizean goiz, korrika harrapatu genituen. Baina, zer helbururekin?: "Batez ere, norbera fisikoki nola dagoen ikusteko. Era berean, proba hauetan minimo batzuk gainditu behar dira norberak duen mailatik gora egiteko", esan zuen teknifikazio saioan parte hartu zuen Mikel Mantxola epaile oñatiarrak.\nOñatiko saioan minimoa gainditu ez zutenek beste aukera batzuk izango dituzte denboraldian zehar. "Minimoa egiten ez duenak, maila mantentzen du. Gora igo gura badu, berriro egin beharko ditu probak", esan zuen Mantxolak.\nOñatin ospatu zuten teknifikazio proba, gune estrategikoa delako. "Udalak kiroldegia eta Santa Ana uzten dizkigu eta gainera Gasteiz, Bilbo eta Donostia aldetik datozenendako erdi-bidean dago", esan zuten antolatzaileek.\nDebagoieneko hiru epaile\nKanpotik joandakoekin batera, Debagoieneko hiru ordezkarik parte hartu zuten probatan: Xabier Iñurrieta eta Jontahan Vaz bergararrek eta Mikel Mantxola oñatiarrak. Eurekin batera egon ziren eskola kiroletik hasi eta Asobal mailara artekoak. Tartean, Ford Mugarriren partiduak epaitzen dituztenak ere.\nDorletako Ama saria Zegama eta Iruñara joan da aurten\nJagoba Domingo 2014 ira 07 Leintz Gatzaga\nIntxausti eta Eliztegi bikotea gazte mailan eta Lopez eta Okinena bikotea senior mailan izan dira Dorleta Ama pilotako sariko irabazleak.\nAloñak galdu egin du Agirreren omenezko partidua\nMireia Bikuña 2014 ira 07 Oñati\nIgor Serranoren taldeak 0-1 galdu du Laudioren kontra. Denboraldi-aurreko azken partidua izan da oñatiarrendako.\nBergarak irabazi du Arrasate Hiria txapelketa\nMireia Bikuña 2014 ira 07 Arrasate Bergara\nMahoneroek Mondra menderatu zuten (1-0) eta Elorrioaren kontra husna berdindu. Hori horrela, lau punturekin Arrasateko txapelketa irabazi zuten. El...\nJunior eta bigarren urteko kadete mailetako 56. Mikel Deuna Saria esprintean erabaki zen. Xabier Contreras (Limousin), Thomas Cabanel (Castelsarras...


Zubialde Patxakak - Zubialde Patxakak\nEuskal Herriko bertako sagarrondo autoktonoak berreskuratzeko, mantentzeko, zaintzeko eta ordezkatzeko asmoa izan da Zubialde Patxakak proiektuaren jatorria. Gure mendi mazeletako belardietan patxaka, oina (Malus Silvestris) bezain baliotsua den zerbait ez galtzea eta baserrietan iraun duten gero eta urriago diren sagarrondo barietateak zabaltzea, horixe da gure nahia.\nHala ere, ez da gure xede bakarra gure lurretako bertako barietate autoktonoak iraunaraztea. Hartu dugun eskarmentu handiari eta herriko zaharrek erakutsi dizkiguten aspaldiko ezagutzei esker, balio berri bat erantsi diogu gure sustraien kontserbazioari. Zubialdeko mintegian ekoizten ditugun sagarrondo motek hobekuntza handia dakarte arbolaren eta fruituaren kalitatean.\nZubialdeko patxakak gogorragoak dira gaitzen aurka, eta askoz ere emankorragoak dira beren bizitza osoan. Gauza bera erran daiteke arbola horiek ematen duten fruituaz. Behin bildu ondotik sagarrek izaten duten nutrizio balioak, zaporeak, usainak, formak eta iraunkortasunak ez dute inolako zerikusirik normalean salgai aurkituko ditugun sagarrekin.\nPatxaka sagarrondo basatiaren oina berreskuratzea, mantentzea, zaintzea eta ordezkatzea.\nEuskal Herriko bertako barietate autoktono desberdinak berreskuratzea, mantentzea, zaintzea eta ordezkatzea.\nMugitzen gaituzten printzipioak\nEskuz eta kontu handiz hautatu eta bereizten ditugu Nafarroako mendietako Patxaka arbola autoktonoetatik biltzen ditugun haziak. Horrekin batera, gainera, inguruko zenbait sagarrondo barietate autoktonoak berreskuratzen ditugu.\nMintegiko Hazi eta Landare Ekoizleen Erregistro Nazionalak miatuak dira gure arbola guztiak, Nafarroako Erregistroan inskribatuta gaudenez gero.\nLandare ziurtagiridunak dira, inolako birus eta gaixotasunik gabeak, foru agintarien kontrolak pasatuak.\nPatxaka oina eta bertako barietate onenak berreskuratzeko egiten dugu hau guztia. Ingurua zaindu eta lurrari gure esker ona itzuli ematen dizkigun fruituengatik.\nZaintza eta maina\nZorrotz eta poliki-poliki aukeratzen ditugu haziak; kontu handiz eta goxoki bereizi eta lehorrarazten ditugu. Gero, gure artisau mintegian ereiten ditugu eskuz, eta garaia heltzean, birlandatu eta txertatu egiten ditugu.\nGure bezeroak ezagutzea gustatzen zaigu, eta dituen beharren, nahien eta gustuen arabera erantzutea bakoitzari. Poz handia da zuhaitzaren aldatze prozesu osoa segitzea eta haiekin batera bizitzea.\nNahi al duzu elkarrekin lan egitea? Mintegi eta bezero, bertako barietate autoktonoak berreskuratzen.


'Maxixatzen.eus' ataria berritu da, mugikorrei begira - Maxixatzen.eus\n'Maxixatzen.eus' ataria berritu da, mugikorrei begira\nMaxixatzen.eus 2018-12-03 19:56\n'Maxixatzen.eus' atariak bertsio berriarekin mugikorretik duen itxura.\nMaxixatzen.eus atariaren bertsio berria estreinatu da, gailu mugikorrei lehentasuna emateko asmoz. Mugikor bidezko nabigazioa nabarmen hazten ari da, eta, batez ere, horrek hartu du pisua webgune berriaren egitura eta diseinua erabakitzerakoan.\nInterneten nabigatzeko modua aldatu egin da. Maxixatzen.eus-eko irakurleen % 64,80 mugikor bidez sartzen dira, eta joera goranzkoa da. Horregatik, aurreko diseinuetan ez bezala, oraingoa smartphoneetarako pentsatu da, eta hortik abiatuta egokitu da ordenagailu eta tableta formatuetara. Ordenagailuko bistan, esaterako, orain arteko zutabe erako antolaketa ordezkatu egin dute. Diseinua horizontalagoa da; izan ere, azala ezkerretik eskuinera doazen bloke bidez egituratzen da.\nBerrikuntzekin hasierako orriaren pisua arindu nahi izan da, karga denborak azkarragoak izan daitezen. Mugikorrak kontsumo denborak murriztea ekartzen du; erabiltzaileek azkartasuna bilatzen dute; horregatik, begiratu batean informazio gehiago erakusten da orain; hala, irakurleak, interesatzen zaizkien gaiak azalean identifikatu ostean, albiste horietara sartu daitezen. Irudiek indar handiagoa hartzen dute eta testu gutxiago dago azalean. Bestalde, bideoak ez dira hasierako orrian kargatuko; albistearen orrialdean erreproduzituko dira. Horri esker, azalaren karga arintzea lortzen da. Argazki galeriek ere interes handia pizten dute, eta horiek erakusteko modua ere aldatu egin dute, bildumak erosoago ikusteko.


KRISIA, ZER KRISI?\nKabigorrin 16 urte daramatzagu krisian, gaitz endemikoa esaten zaion horrekin. Une ederrak igarotzen ditugu lagunekin garagardo batzuk edaten, edota antzerkiko edo musikako garaiko azken nobedadeaz gozatzen; baina lokala zabalik edukitzeak eta kultur ekintza batzuk dohainik eskaintzeak kostu batzuk dauzka, eta batzuetan zaila izaten da kostu horiei aurre egitea. Baina ez gatozkizu diru eske, hilean 1€ ez baita dirua; eta hori baita zuregandik espero duguna: zu konprometitzea guri Teaming plataformaren bitartez hilean euro bat ematea.\nTeaming ekimen solidario bat da, dohaintza-emaileak aukeratzen duen kausara bideratutako mikro-dohaintzen bitartez jendeari laguntzen diona. Dohaintza karguak kontu-korrontean eginez gauzatzen dira (beti hilaren 1a eta 10aren artean), modu seguru, automatiko eta gardenean, eta komisiorik gabe: Zure euroa oso-osorik iristen da hartzailearengana.\nKabigorriko taldearekin bat egiteko eta zure ekarpena eskaintzeko, hauxe besterik ez duzu egin behar:\n· www.teaming.net orrialdean sartu\n· erregistratu (oraindik ere erregistratua ez bazaude)\n· Kabigorri Ateneoa, taldea bilatu, eta berarekin bat egin\nEuro batekin gauza gutxi egin daiteke, egia da, baina pertsona askok hilero euro bana jarrita, proiektu honen finantzaketak arnasa pixka bat hartzeko modua izango du. Beraz, anima zaitez, zure laguntzarekin kontatzen dugu eta.


ARRANO PERTXA ETA LENGU ILUNA TALDEAK “EUSKALABRIA” ABESTIA ARGITARATU DU – Taupaka\nARRANO PERTXA ETA LENGU ILUNA TALDEAK “EUSKALABRIA” ABESTIA ARGITARATU DU\nBilboko bikote sortzaileak “Euskalabria” abestia argitaratu du gaur, honetan, “Leun” abestian egin zuten bezala (Jaungoikoa, dirua eta erritmo zaharra diskoan, Taupaka elkartea, 2018), Salvatore Machedaren sample batekin lan egin du bikoteak.\nBilbotarra den Urko Gonzalezek, 2002. urtean 17 urte zituelarik, FDLN (Fenómenos de la naturaleza) taldeko sortzailetako bat izan zen. 11 urte pasa ostean eta hiru lan kaleratu eta gero taldea desegin zen. Urko Gonzalez bakarlari moduan jarraitu zuen bere bidea eta 2015.urtean, Aresan ekoizlearekin batera, ¨Canciones al este de la brujula¨ diska aurkeztu zuen, Asiar folklorearen soinuak sampleatzen eta bidai baten historia kontatzen.\nDavid Rodriguez aka ELADOSKURO, Hiphop ekoizle bilbotarra, 2004. urtean hasi zen musikaren munduan, LA BANDAH DEL PATIO taldean ekoizle nagusi bezala. Gainera, bere taldekidea den SUPRAHren bakarkako lana ekoiztu du guztiz. Bilboko hainbat talde eta bakarlariekin lan egin du eta Bilbo hiriko hamaika rap disketan parte hartu du (Myke Epel, Shintoma, +KeSoul,…).\n2016an Urko Gonzalez eta David Rodriguez elkartu eta KID MIDI & BANG!VEGA proiektua aurkeztu zuten. Kassetean ataratako lana, rap dibertigarria eta zuzenean gozatzeko lana bihurtu zena. Lanaren aurkezpena bukatzean, bikoteak ARRANO PERTXA ETA LENGU ILUNA proiektua sortu du, euren lehen lana euskaraz. Honekin, laurogeita hamarreko hamarkadan Estatu Batuetan egiten zen soinua eta tematikei omenaldi xume bat egin nahi izan diote.\nGaur bikoteak aurkezten duen “Euskalabria” abestian, Salvatore Macheda musikariaren sample batekin lan egin du. Kalabriako folk musikak sarritan ‘Ndrangheta”-ren (Kalabriako mafia) bizimodua eta historioak jorratzen ditu, eta primeran nahastu egin du Lengu Ilunak euskal musikaren zigiluarekin.\nBenetako G-Folk soinua!\nAbestiaren ekoizpena Lengu Ilunak berak egin du eta abestiaren letraz Arrano Pertxa arduratu da. Grabazioa, nahasketa eta masterra Lengu Ilunak egin du Boluetan kokatutako 108 estudioan.


Opariak aukeratzeko orduan hainbat alderdi hartzen dira kontuan: opariaren kalitatea, edertasuna, hezteko duen gaitasuna eta egokitasuna, eta nola ez, jolas egiteko edota gozatzeko opari horrek eskaintzen duen hizkuntza ere; alegia, arrazoi erabakigarria seme-alabak euskaldun hazi eta hezi nahi dituenarentzat.\nEuskarazko Produktuen Katalogoan opari-gai horien inguruko informazio zabala eta egokia aurkitu ahal duzue.\nBi formatutan dago eskuragai katalogoa. Batetik, webgunea dago eta, bestetik, liburuxka. Biak oso erabilgarriak dira. Adinaren araberako sailkapena dute: 0-12 eta 12-16 urte bitartekoentzat. Horrez gain, atal hauek aurki ditzakegu: musika, filmak, informatika eta app-ak, aldizkariak, komikiak, liburuak, jostailuak eta jokoak, gurasoentzako materiala, ikasmaterialak eta ebookak.\nGainera, informazio praktikoa eskaintzen da: adina, prezioa, egilea, argitaletxea…\nKatalogoak helburu bikoitza du: Batetik, euskal kultura sustatzea, euskal produktuei ikusgarritasuna emanez, jakinda horrek kontsumoa handitzen lagunduko duela, ahaztu gabe euskal sortzaileei eta euskal kultur industriari babesa emateko modua ere badela eta, bestetik, euskara bera sustatzeko.\nHaur eta gazteentzako opariez gain helduei begira ezin ahaztu Durangoko azokako webgunean aurten aurkeztu diren nobedadeak ikusi ahal izango dituzue. Hortaz, aukera paregabea izanen du euskal kulturaren uzta berriaz gozatu nahi duenak. Azken batean, bai katalogoan, bai Durangoko azokan, helburua berdintsua da: euskaraz sortu den produkzio kulturalaren berri ematea.\nHorren erakusle, esate baterako, Lorerik gorriena album ilustratua, Etxepare sariaren irabazlea eta berriki aurkeztua: Beldurra gainditu eta nork bere bidea hartzeko gonbita egiten du ipuin honek. 6 urtetik gorakoentzako marrazki ederrerz hornitutako irakurgai bikaina.\nAmaitzeko, aurten inoiz baino gehiago, tokian tokiko liburu-dendei, paper-dendei eta abarrei begiratu nahi diegu. Gainera, gogorarazi behar dizuegu udal askok tokiko merkataritza-saltokietan erosketak egiteko kopuru desberdineko bonuak jarri dituztela herritarren esku.


Muruetako Udala - Muruetako udaletxea lekualdatzen dabiltza, hainbat urteko lanen ostean\nMuruetako udaletxea lekualdatzen dabiltza, hainbat urteko lanen ostean\nJatorrizko albistea: Busturialdeko Hitza\nPausoz pauso lanak egiten ibili da Muruetako Udala, eta lanak astiro joan diren arren, orain dela zortzi urte inguru hasitakoa amaitzera doaz. Eleizaldeko abadetxeak udaletxe moduan ateak zabalduko ditu berehala, egunotan ari dira lekualdaketa egiten.\nKoronabirusaren egoeragatik udaletxea zarratuta egon dela aprobetxatu dute, leku batetik bestera gauzak mugitzen hasteko. Arreta presentzialagaz hasten direnean, udaletxe berrian hastea dute helburu. “Zerbitzu guztiak zentralizatu gura ditugu udaletxe berrian. Azken aldian, gainera, Internetegaz arazoak izan ditugu. Hortaz, erabaki genuen aldaketekin hastea, arreta presentzialagaz hasten garenean Internetegaz hasteko eta zerbitzu hobeak eskaintzen”, esan du Muruetako alkate Julen Karrionek.\nJoan den eguenean hasi ziren lekualdaketagaz, eta oraindik dokumentazioa mugitzen dabiltza. Hortaz, oraindik ez dakite zehatz noiz zabalduko dituzten udaletxe berriko ateak; hori bai, “ahalik-eta arinen” izango dela esan du alkateak.\n“Gogotsu” daude: “Herriaren nukleoan dagoen eraikina da, eta hasiera hasieratik gaude lanak ikusten, fasez fase. Udaletxea herrigunera ekartzea zen helburua, herritarrei erraztasunak eman asmoz. Udaletxe berria elkargunea izatea gura dugu, eta zerbitzu guztiak Eleizalden bertan pilatu”.\nAzken lanetan, galdaragaz izan dituzte arazoak. Goiko solairuan, bestalde, argien konexioa egitea ere falta zen, bai-eta eraikin barruko lan txikiak egitea ere. Lanak aprobetxatu dituzte, gainera, artxiboentzat lekua egiteko, “ez zegoelako”. Goiko solairuan dagoen gela handi baten egin dute artxiboa, hala ere, oraindik gela handia geratzen dela dio Karrionek. “Udaletxe zaharreko dokumentuak berrira ekartzea da helburua, hala ere, ez dakigu dena sartuko den”. Goiko solairu horretan, gainera, ikasketa gela bat eta irakurketa gela bat egitea pentsatu dute; “orain arte ikasketa guneak jartzeko probak egin dituzten arren, ez dituzte aurrera egin. Gustura egoteko lekua egin gura dugu, eta erakargarria dena”.\nEta, goiko solairu horretan ere garbitzaileentzako gela bat ere sortu dute, “orain arte eduki ez dutena”.\nBeheko solairuan kokatuko dute, berriz, osoko bilkuren aretoa, eta areto hori beste edozein gauza egiteko aprobetxatu ahalko da; erakusketak, hitzaldiak…\nAzken ukituak. Ateak zabalduko dituzten arren, oraindik zer egin egongo dela dio alkateak: “Sartu arte ez dakigu zer faltako den. Barruan gaudela ikusiko dugu zer falta den, osatzen joateko”.\nOrain arteko udaletxeagaz zer egingo duten oraindik ez dakite, “ideak badauzkaten arren”. Alkateak gogorarazi duenez, eraikin handia da eta herriko historian garrantzia handia izan duen eraikina ere bada. Aukera ugari ematen dituen eraikina dela nabarmendu du.\nEleizalde auzoa herrigune modura indartzea izan dute helburu azken urteetan egindako lanekin. Orain arte udaletxea herrigunetik “apur bat kanpo” geratzen zen. Udaletxea, hortaz, Eleizalden egotea garrantzitsua izango dela uste du Karrionek. “Denon elkargunea izatea gura dugu, udaletxea herritarren etxea delako”.


Arrazakeria eta Xenofobiaren aurkako XX. Martxa - Donostia Mundu Artean\nArrazakeria eta Xenofobiaren aurkako XX. Martxa\nData: Martxoak 19\nLekua Trintxerpeko azokatik Donostiako Boulevardera\nGiza Eskubideen Adierazpen Unibertsalaren 14.1 artikuluak dioenez, jazartua delarik, persona orok du asiloa eskatzeko eskubidea, eta horren babesean bizitzeko, edozein herrialdetan. Europa Batasuneko 28 estatuek sinatu dute Adierazpen hori, baita Asilo Eskubidearen aitorpenaren oinarria diren Genevako Konbentzioa eta New Yorkeko Protokoloa ere; alegia, jazartua den pertsona orok, dela zio politikoengatik, giza talde jakin batekoa izateagatik, sexu orientazioagatik edo gerragatik, eskubidea duela berea ez den herrialde batek har dezan eta herrialde horrek hura babesteko betebeharra duela.\nEuropara babes bila datozen pertsonak gizalegez hartu behar ditugu, merezi duten errukia eta elkartasuna adierazita. Ez dute gure aldetik susmorik merezi, ez harresi edo txarrantxarik, ezta polizia errrepresiorik etorrera galarazteko. Arrazakeriaren aurkako lehen Martxa, asilo eskubidea aldarrikatzeko egin genuen. 19 urte ondoren, berriro aldarrikatu behar dugu.


"Alkate dantza egitea zerbait berezia da" — dantzan.eus\nHemen zaude: Hasiera › Hemeroteka › "Alkate dantza egitea zerbait berezia da"\n"Alkate dantza egitea zerbait berezia da"\nSansaastin festak ospatuko dituzte asteburuan Lakuntzan, eta sainduaren egunean, igandean, kintoek Alkate dantza eginen dute\nAdur Kanpo eta Leire Sagarzazu kintoak eta dantzariak dira eta dantza beste kintoei irakasten aritu dira\n1. Kintoek Alkate dantza egiten duzue San Saasatin egunean. Zergatik?\nLakuntzan kintadak kintoen eta kinto gazteen artean ospatzen dira. Kintoei Lakuntzan galtzen ari zen dantza bat egitea eskatu zitzaien. Orduan, kintoek eta kinto gazteek San Saastin egunean eta Korpusean Alkate dantza dantzatzen dugu.\nLakuntzako kintoak. UTZITAKOA\n2. Dantza berreskuratzeko modu bat izan zen, beraz.\nBai. Lehen Alkate dantza egitea boluntarioa zen; gazteek dantzatzen zuten. Baina jendeari ez zitzaizkien euskal dantzak gustatzen edota pixkanaka ohitura galduz joan zen, eta duela hainbat urte alkate andere batek dantza taldeari eskatu zion dantza egitea. Beraz, diru-laguntza eskaini izen dantzatzearen truke. Baina dantza taldeak ezetz esan zuen haiek haien ikuskizunak prestatzen zituztelako. Orduan, kintoei eman zitzaien ardura hori. Kintadak ospatzen zituztenez, festetan eta Korpus egunean Alkate dantza dantzatu beharko zutela erabaki zuten.\n3. Noiz izan zen hori?\nLeireren birraitona dantza erakusten hasi zen, baina ez dakigu zein urtetan izan zen. Baina aspaldi izan zen, datoeneko tradizio bat bihurtu da.\n4. Nondik dator dantzaren izena?\nKiosko azpian alkatea zinegotziekin batera jarzten da eta lehenengo kinto gazteetako mutil batek eta ondoren kintoetako beste batek eskaintzen die dantza. Bikoteka egiten den dantza bat da. Lehenengo dantzatzen dute bi mutilek, gero bi mutilek, bero neska eta mutil batek eta gore bikoteka. Bi dantza dira, jota eta porrusalda. Aurten hamasei bikote gara.\n5. Nola ikasi duzue dantza? Laguntza izan duzue?\nAhoz aho transmititzen da. Aurreko urteko kintoek kinto gazteei erakusten die, eta kinto gazte horiek hurrengo urtean kintoak izango dira eta, beraz, kinto gazteei erakutsiko die. Gure kasuan, dantza ikusten ikasi dugu eta dantzariak garenez dantza hori egiten badakigu. Beraz, besteei erakutsi diegu. Aurtengo kintadan nahiko dantzari gaude eta denei erakusteko antolatu gara.\n6. Zer suposatzen du zuentzat sansaastinetan, Lakuntzako egun berezian, dantza hau egitea?\nTradizioa denez garrantzitsua da kontzerbatzea. Berezia. Iaz kinto gazte ginenez dantzatu genuen eta esperientzia berria izan zen. Gu dantzariak gara eta ohituta gaude jendearen aurrean dantzatzen. Festetan jende asko etortzen da dantza taldea ikustera. Baina kintoak ikustera biltzen den jendea izugarria da. Jende asko egoten da. Plazako karpa beteta egoten da, dantzatzeko tokirik gabe ibiltzen gara. Gainera, jota eta porrusalda gurekin dantzatzera ere jende asko ateratzen da eta kalejira batekin bukatzen dugu.\n7. Nola janzten zarete?\nBaserritarrez janzten gara. Mutilak baserritar arruntez: maoizko prakak, galtzerdi txuriak, abarka beltzak, alkandora txuria, koadrodun zapia eta txapel beltza. Neskak bakoitzak berea eramaten du eta normalean etxean eginak dira.\n8. Alkate dantza igandean, 19:00etan, izanen da. Larunbatean parranda egiteko aukera izanen duzue?\nParranda berdin izango da.\n9. Nortzuk ospatzen dituzue aurten kintadak?\nLakuntzan kintoak urte horretan hemezortzi urte betetzen dituztenak dira. Aurten kintoak 2001. urtean jaiotakoak gara eta 2002an jaiotakoak kinto gazteak.\n10. Zenbat kinto zarete?\n23 kinto inguru gara, eta kinto gazteekin batera 30 pasata. Hala ere, guztiek ez dute dantzatuko. Badira gazteak kintadak ospatzen dituztenak, baina igandean ez direnak egongo ez direlako hemen bizi. Baina kintadetan egongo dira.\n11. Noiz ospatzen dituzue kintadak?\nMartxoaren 4an eta 5ean. Inauterietan. Lehenengo egunean ateratzen gara goizean goiz dirua eske eta gero bazkari bat egiten dugu. Arratsaldean herrian zehar egoten gara eta gauean Tolosako inauterietara joaten gara. Bigarrenean egiten bazkariak eta afariak egiten ditugu.


45. Osasun arloko Ikerketa eta Berrikuntzarako Estrategia 2020 - Eusko Jaurlaritza - Euskadi.eus\n45. Osasun arloko Ikerketa eta Berrikuntzarako Estrategia 2020\nBiomedikuntza eta osasun arloetako I+G+b-ari buruzko interesa ia-ia unibertsala da, ekonomiaren garapenean ekarpen zuzena egiten duelako, eta gainera, zuzeneko harremana dagoelako biztanleriaren osasunaren eta haren garapen-mailaren artean. Interes bikoitz hori dela-eta, azken hamarkadetan herrialde garatu guztiek nahiz beren bizi-baldintzak hobetzeko asmoa dutenek gero eta baliabide gehiago bideratzen dituzte eta politika espezifikoak ezartzen dituzte gai horren inguruan.\nOsasuneko I+G arloak ezagutza berria sortzen du, eta organismoen funtzionamenduari buruzko galderei erantzuten die. Horren ondorioz, batzuetan, produktu, prozesu edo zerbitzu berriak garatzen dira prebenitzeko eta pazienteak hobeto diagnostikatu, monitorizatu, tratatu eta/edo zaintzeko, edo osasunaren sustapenerako estrategiak sortzen dira. Enpresa-sareak halako berrikuntzak garatzen ditu zientzia eta teknologia arloko eragileekin eta osasun-sistemarekin konektatuta. Berrikuntzak zein ingurunetan garatzen diren, bertan enplegua, aberastasuna eta garapen sozioekonomikoa sortzen laguntzen da. RIS3 Euskadi estrategiak eta beste ekimen batzuek eragin nagusi hori lortu nahi dute; horretarako, zeharkako eta erakunde arteko jarduerak beharrezkoak dira. Baina gainera, jakina denez, osasuneko ikerketa- eta berrikuntza-jarduerek nahiz jarduera horien emaitzak eta eraginak garrantzi instrumentala dute osasun-sistemarentzat, arrazoi hauengatik:\nLagungarri dira pertsonen osasuna hobetzeko, produktu, prozesu edo zerbitzu berriak garatzeari esker; baina horrez gain, sortutako ezagutza jarduera klinikoan integratu eta aplikatzea, osasun zerbitzuetan eta inplementazioan ikertzea edo antolakuntza arloan berrikuntzak egitea mesedegarria da kalitate handiagoa lortzeko eta osasun-sistemek pertsonei eskaini ahal dieten zaintza hobetzeko.\nOsasun-sistemaren funtzionamendua hobetzen dute, eta bereziki, berrikuntza lagungarria izan daiteke sistemaren lehiakortasun eta iraunkortasunerako; alde horretatik, sistema etengabe eraldatzen eta egokitzen laguntzen du, eta horri esker, bere helburua betetzen jarraituko du, hau da, pertsonei arreta ematen. Hala, sistema zein gizartetan txertatuta dagoen, gizarte horren eboluzioari erantzungo dio.\nEuskal osasun-sistemak ikerketa eta berrikuntzako jarduerak garatu izan ditu, sortu zenez geroztik. Duela bi hamarkada, egituratze-prozesu bat hasi zen. Ikerketa Unitateak sortu ziren, eta geroago (2002), Berrikuntza eta Ikerketa Sanitariorako Euskal Fundazioa (BIOEF) sortu zen. Hala, aurrerakada nabarmena egin ahal izan da osasun-sistema publikoaren ikerketan, eta, oraindik orain, sistema horren berrikuntzan.\nArretaren ardatza, aurreko epealdi hartan, kudeaketa hobetzea eta ikerketako eta berrikuntzako jarduera handitzea izan zen, pertsonak, proiektuak, finantzaketa eta emaitzak xede zirela. Datuek erakusten dituzte aurrerakada horiek (argitalpenak, jabetza intelektuala,...), ikerketa-jardueretarako kudeaketa integralak bideraturik. Bestalde, berrikuntzaren ardatza osasun-zerbitzuen hobekuntza izan da, zeina, besteak beste, antolamendu mailako berrikuntza-proiektuen bidez gauzatu baita.\nEgituraketako eta laguntzako etapa horren ostean, eta azken urteotan osasun-sisteman I+G+b arloko jarduerak eraginkortasun handiagoarekin egiten ari diren arren, antza denez datuek erakusten dute jauzi kualitatiboa egin behar dela beste etapa batera; etapa horretan ikerketako eta berrikuntzako jardueren sendotze, lidergo eta orientazio estrategikoa xede izango dira, eta hala, gaur egun lortzen duten eragina hobetuko da, hain zuzen ere gaur egungo ahalmen eta gaitasunak erakusten ez dituen eragina.\nHorregatik guztiarengatik, osasun arloko ikerketa eta berrikuntza indartzea Osasun Sailaren lehentasunetako bat da. Halaxe dago islatuta Osasun Sailaren Ildo Estrategikoetan, non osasun arloko ikerketa eta berrikuntzaren ildo estrategiko berri bat eratzen den. Ildo estrategiko hori bera errepikatzen eta hedatzen da Osakidetza-Euskal osasun zerbitzuan. Ikerketa eta berrikuntza jarduerak jasota daude, halaber, Arreta Soziosanitarioko Euskal Kontseiluaren Ildo Estrategikoetan eta 2013-2020 Osasun Planean (osasun-plangintzako tresna nagusia), eta horrek, oro har, osasun arloko esparru estrategikoa zehazten du. Baina, horretaz gain, osasun-sistema funtsezko elementua da RIS3 Euskadi Estrategia garatzeko, zeinak biozientziak-osasuna bikotea lehentasunezko hiru arloetako baten moduan identifikatu baitu.\nOsasuneko I+G+b jarduera bultzatzeko eta osasun-sistemak biozientziak-osasuna arloari lagun diezaion bideratzeko modurik onena estrategia bat lantzea dela uste izan da. Estrategia horren izena Osasun arloko Ikerketa eta Berrikuntza Estrategia (2020) da.\nEstrategiaren egitekoak berak laburbiltzen ditu helburu nagusiak: “Euskal Autonomia Erkidegoan biozientziak-osasuna arloaren garapena sendotzen laguntzea; horretarako, I+G+b jarduerak instituzionalizatuko dira osasun-sisteman eta enpresekiko eta beste eragile batzuekiko elkarreraginak bideratuko dira, osasunean eta balio-sorkuntzan emaitzak hobetzeko”.\nEstrategiaren garapen emankorraren bidez, 2020rako nahi den ikuspegia lortuko da: "Ikerketako eta berrikuntzako jarduerengatik eta emaitzak pertsonen osasuna hobetzeko, sistemaren beraren jarduera hobetzeko eta enpresa-sarearekin lankidetzan aberastasuna eta enplegua sortzeko erabiltzeagatik aintzatetsia den osasun-sistema publikoa".\nLau helburu estrategiko ditu Osasun arloko Ikerketa eta Berrikuntza Estrategiak (2020).\nHerritarren osasuna hobetzea eta aberastasuna sortzen laguntzea xede duten I+G+b arloko jardueren eragina handitzea.\nIkerketako eta berrikuntzako jarduera laguntza- eta irakaskuntza-lanarekin integratzeko aurrera egitea.\nOsasun-sistemako langileek ikerkuntzaren eta berrikuntzaren alorreko jarduerak egitea sustatzea eta pazienteen eta herritarren inplikazioa areagotzea.\nOsasunaren alorrean, ikerkuntzaren eta berrikuntzaren finantziazioa hobetzea, bai barneko eta bai kanpoko baliabideen bitartez.\nHelburu estrategiko bakoitzaren barruan helburu operatibo edo partzialak daude, eta helburuei erantzun nahi dien jarduera-ildoak lau ardatz estrategiko hauetan egituratzen dira: Inpaktua, Integrazioa, Pertsonak eta Baliabideak.\n1-1: Ikerketa eta berrikuntzaren ebaluazio-prozesuak (exante eta expost) garatzea, ikerketa/berrikuntza mota bakoitzari eta ikuspegi traslazionalari egokiturik, eta osasun-sistemaren beharretara orientaturik.\n1-2 : Prospektiba laguntzea eta osasun-teknologien eta -prozeduren ebaluazioa osasun-sistemaren beharretara egokitzea, eta horien erabilpena hobetzea, erabakiak hartzeko eta betearazteko.\n1-3 : Osasun-sistemaren I+G+b jardueraren emaitzen balioztapena erraztea, eta horien ezarpena eta/edo transferentzia bultzatzea.\n1-4: Zientzia-teknologiako enpresa eta eragileekin lankidetza areagotzea, osasun-sistema erreferentziako bazkide bihur dadin.\n1-5: Berrikuntzen garapena bultzatzea, osasun-sistema horien bultzatzailea izanik.\n1-6: Ikerketa eta berrikuntzarekin lotutako apustu komunak definitzea, RIS3 Estrategiaren esparruan.\n2-1: Sistemaren behar eta gaitasun nagusien inguruan ikerketa- eta berrikuntza-agendak garatzea.\n2-2: Ikerketaren eta berrikuntzaren plangintza-, kudeaketa- eta gobernantza-eredua hobetzea ikuspegi sistemiko eta integratu baten bidez.\n2-3: Informazio-sistemen aprobetxamendua eta iturri ezberdinetako datuen erabilera hobetzea.\n2-4: Arau- eta lege-esparrua egokitzea I+G+b sisteman txertatzeko.\n2-5: Sistema ireki, konektatu eta nazioartekotu baterantz aurrera egitea.\n3-1: I+G+b jardueren errekonozimendua areagotzea eta lan-ibilbideen garapena erraztea.\n3-2: Osasun-sisteman sartzen diren pertsonen ikerketaren eta berrikuntzaren arloko gaikuntza areagotzea, baita etengabeko prestakuntza ere.\n3-3: Ikerketa- eta berrikuntza-komunitateak jasotzen duen laguntza hobetzea, bai metodologiaren/teknikaren aldetik, bai administrazioaren aldetik.\n3-4: Herritarrek eta pazienteek I+G+b prozesuaren faseetan partaide eta orientatzaile gisa duten inplikazioan aurrera egitea.\n4-1: Ikerketa eta laguntza espezializatuko taldeen oinarrizko finantzaketa egonkorra ematea.\n4-2: I+G+b-ra bideratutako barne-baliabideen helburuzko izaera sustatzea.\n4-3: Osasun Sailak ikerketa- eta berrikuntza-proiektuetarako egindako zuzeneko finantzaketa berrikustea, eta sistemaren beharretarantz berbideratzea.\n4-4: I+G+b jardueretarako finantzaketa pribatuaren bolumena handitzea\n2020ra arteko epea ezarri da Osasun arloko Ikerketa eta Berrikuntza Estrategiak gauzatzeko, hots, Osasun Planean eta Zientzia, Teknologia eta Berrikuntza Planean (ZTBP) ezarritako epe berbera. Estrategia pixkanaka garatuko da, urteko ezarpen-planen arabera.\nEstrategia tresna praktiko, bizi eta eguneragarri bat izateko sortu da, eta konpromiso bat dauka jarraipen bat egiteko, gauzatze-, jarduera- eta inpaktu-adierazleen bidez. Helburua:\nHedapenaren monitorizazioa egitea, aurreikusitako jarduerak egin diren eta helburuak zein mailatan bete diren egiaztatzeko.\nEstrategia gauzatzearen bidez lortutako emaitzen ebaluazioa egitea.\nEstrategiaren hedapena pixkana egingo da, urteko ezarpen-planen arabera. Plan horiek ardatz estrategiko bakoitzean ezarritako jarraibideekin lerrokatuta egongo dira. Hedapenaren monitorizazioa egiteko metodologia erraz bat erabiliko da; ezarpen-planean identifikatutako ekimen guztien abiarazpena, aurrerabidea eta, hala dagokienean amaiera erregistratu beharko da. Amaitzean, egindako jardueren zerrenda eskuratuko da, aurrerabidearen adierazlea jasota egongo dena.\nHalaber, ardatz edo norabide estrategiko bakoitzari atxikitako adierazle nagusien koadroa barne hartzen du estrategiak, ekintza abian jarri ahala lortutako emaitzak neurtzeko edo ebaluatzeko.\nEgun eskuragarri dauden informazio-sistemek adierazle horiek neurtzea ahalbidetzen dute, baina jardueren eta agertokiaren eraldaketaren inpaktu orokorra jasotzeko, beharrezkoa izango da beste neurketa bat egitea.\nMonitorizazio-sistemak jarraibide hauek bete beharko ditu:\nAurreikusitako jardueren betetze-mailaren segimendua egin beharko da urtean behin, baita emaitzena ere, eta biak ezarritako adierazleen arabera ebaluatuko dira.\nEstrategiaren aldiaren erdi aldera (2018. urtea) bitarteko berrikuste bat egingo da. Osasun-sisteman egindako aldaketak, sistema horretan I+G+b ezartzeko erritmoa eta ingurunearen bilakaera direla medio, estrategian proposatutako lerroak birpentsatu behar izatea gerta daiteke, edota lerro eta jarduera berriak ezarri behar izatea.\nAmaieran, estrategiaren betetze-maila orokorra aztertuko da, hurrengo aldirako plangintza errazteko.\nEstrategiaren gobernantza eta hedapena Osasun Sailaren ardura izango dira (BIOEF-Berrikuntza eta Ikerketa Sanitariorako Euskal Fundazioaren laguntzarekin), baina estrategiak maila anitzeko izaera du, osasun-sistemaz gaindikoa, eta, halaber, sektore anitzeko jarduerak eta horien segimendua egiteko biozientziak-osasuna esparruko RIS3ren pilotutza-taldeari lotuta dago.


Ezinbestean, kolorez - Alea.eus\nIgor Muñoz Oñederra 2018-04-12 12:28\nHarresian Zuloren kontzertua. / T. Mendez\nHarresian Zulok inork baino hobeto jakin izan du berriak diren ohiturez blaitzen.\nBadira musika talde batzuk, hedabide interesdunen konplizitatearekin, ahalik eta lasterren arrakasta eta ospea lortzen dutenak. Badira beste batzuk, ordea, inongo pretentsiorik gabe bideari ekiten diotenak, eta konturatu orduko euren bizilekuaren ondare kulturalak bere egiten dituenak. Azken hauetakoak dira ezinbestekoak, eta azken multzo honetan kokatuko nuke Harresian Zulo taldea.\nEuren ibilbideak izan dituen lotura bakarrak auzoarekiko konpromisoa eta oraina dira. Horren adierazgarri da hamabost bat urtetan, hamaika kontzertu eskaini arren, bi estudioko lan soilik grabatu izana, eta abestiak, aurten arte, Spotify bezalako plataforma digitaletara igo ez izana. Arrakastara bidean ezinbestekoa dirudiena.\nHarresian Zulok mende hasieratik darama Gasteiz hiriari eskua hartuta koskortuz, eta, aldaketak gorabehera, bere izaera garatuz. Atzerritik heldutako bizilagunen garai honetan, inork baino hobeto jakin izan du berriak diren ohiturez blaitzen. Gure kulturak, XXI. mendekoak, aniztasuna izan behar du oinarri, hain zuzen ere Harresian Zulok hasieratik proposatutakoa. Euren errepertorio mestizoak Magreb eta Afrika Mendebaldeko soinuak, Espainia Hegoaldeko runba erritmo alaiak, soinu latino beroak eta Euskal Herriko bertako antzinako musika tresnak ondo baino hobeto fusionaturik eskaintzen dizkigu. Ezinbestean Kolorez (2018) izenburu esanguratsupean argitaratu berri duten diskoa kultura nahasketa horren adibide argia dugu.\nHarresian Zulo (2014) debut diskoa, hasierako hamar urteetan Euskal Herriko plaza eta eszenatokietan zehar zabaldutakoaren bilduma lantzat har genezake. Oholtza gainean dantzatutako konposizioak sartu zituzten, nolabait diskoan erritmoak melodien gainetik kokatuz. Ezinbestean Kolorez osatzeko egoera irauli dute. Dantza guztiz alboratu gabe, entzumenera zuzendutako lana da, TxalapArt folk musikan espezializatuta dagoen zigiluaren eskutik.\nAle bat eskuratzeko aukera ederra izango da larunbatean, hilaren 14an. Harresian Zulo eta El Arrabal –biak ere Araba bertako eskaintzak– Gasteizko Jimmy Jazz aretoan izango dira euren artea banatzen. Gasteizko zaleek zor dietena ez dute ahaztu, eta, aurrekoetan gertatu den legez, aretoa lepo topatuko dute jairako prest.


"Herri Txiki, Infernu Handi" atal berriak 2021: Oriora bisita martxoaren 21ean| Herri txiki Infernu Handi | EITB\n"Herri Txiki, Infernu Handi" gaur itzuliko da EITBra\nZuhaitz Gurrutxaga eta Mikel Pagadi bueltan dira, eta Orio ezagutuko dute itzulerako atal berrian.\n''Herri Txiki, Infernu Handi'' saioaren denboraldi berria, gaur gauean, EITBn!\nSaio guztiak EITB Nahieran plataforman\nETB1eko "Herri Txiki, Infernu Handi" saioa gaur itzuliko da, atal berriekin. Hilabete hauetako etenaldiaren ostean, berriz ere bueltan dira Zuhaitz Gurrutxaga eta Mikel Pagadi. Martxoaren 21eko saioan Oriora egingo dute bisita.\nHala, audientzia datu bikainak lortzen dituen "Herri Txiki, Infernu Handi" saioak denboral di berriari ekingo dio. Aurreko denboraldian, 15 ataletan, % 4,6ko batez besteko sharea eskuratu zuen saioak, eta liderra izan zen euskaldunen artean, % 11,2ko audientzia-zatiarekin. Denboraldian, 118.000 ikus-entzuleko batez besteko audientzia-metatua izan zuen Euskadin eta eragin eremuan.\nEusebiok egingo dio harrera Mikel Pagadiri Orion. Manuel Lasarte bertsolaria zenaren semearen pasioetako bat abestea da eta, besteak beste, "Laxarte mi cantare" abesti italiar baten bertsioa kantatuko du Pagadirekin batera.\nElizaren aterpean, bisita kantari hasi ostean, herriko emakumerik dotoreenetako batekin egingo du topo Pagadik: Mari Carmenekin. Mari Carmenek herrian barna ibiltzeko bidea ilearen arabera aukeratzen du: ile-apaindegitik atera berritan jendea dabilen kaletik, bestela inor ez dabilen goiko kaletik.\nOrioko erdigunetik aldenduta, Katxiñarekin elkartuko da, eta honek bere resort-a erakutsiko dio: gosaltzeko self-service-a, igerilekua, lo egiteko tokia, komun magikoa… denetarik du bertan.\nBukatzeko, kirola egiten amaituko du Pagadik Orioko bisita. Izan ere, Aitor gazteak eskailerak korrika igo eta kronometratzeko desafioa botako dio. Bere garaian, Benito Lertxundik lortu zuen denborarik onena. Pagadik eta Larraxak marka hobetuko al dute?\nZuhaitz Gurrutxaga ere Orion barrena ibiliko da, eta Ixaren baserrian hasiko du eguna. Baserri berezia da, eta baita birtuala ere; bertan lan egiteko tableta besterik ez du behar.\nOndoren, nekazaritza giroa albo batera utzi eta itsas munduan murgilduko da Zuhaitz. Dibinarekin arrantza kontuez hitz egin eta itsas giroko hamaiketako ederra egingo dute elkarrekin. Orio herri arraunlaria denez, Ana eta Marisa ahizpek erakutsiko diote Zuhaitzi zer den benetako zale amorratuak izatea. Oriok Kontxako Bandera irabazi zuen azken urteko estropada ikusiko dute elkarrekin, ikusten duten lehenengo aldia izango balitz bezala. Amaitzeko, Pello Luxarbek, hondartza inguruan, zaldian paseo bat ematera eramango du Zuhaitz.\n"Herri Txiki, Infernu Handi" saioaren atal berriak, gaurtik aurrera, 22:00etan, ETB1en eta eitb.eus-en.


Heldu den astelehenean Zizur Nagusian eta Zizur Txikian abiaraziko da gai organikoak bosgarren edukiontziaren bidez biltzea | Mancomunidad de la Comarca de Pamplona\nHeldu den astelehenean Zizur Nagusian eta Zizur Txikian abiaraziko da gai organikoak bosgarren edukiontziaren bidez biltzea\nEkimena bi herri horietan abiarazita bigarren fasea ezartzen amaituko da. Orain arte 16.100 etxebizitzak eman dute izena, etxebizitza guztien %46,35ek.\nHeldu den astelehenean, azaroak 24, gai organikoen gaikako bilketa hasiko da Zizur Nagusian eta Zizur Txikian, eta, hartara, urrian hasi zen bilketaren bigarren fasea osatu egingo da. Zizur Nagusia eta Zizur Txikia Iturrama, Mendebaldea, Ermitagaña (hiru horietan urriaren 13an abiarazi zen), Donibane eta Etxabakoitz (azken bi horietan azaroaren 3an jarri zen martxan) Iruñeko auzoei gehituko zaizkie ekimen honetan.\nBilketa programan familia boluntarioek parte hartzen dute. Dena den, gogora ekarri behar da gai organikoak berreskuratzea legeriak ezarritako erantzukizun bat dela. Esperientziaren helburua da kalitate oneko gai organikoak botatzea, desegokiak diren materialak bota gabe, berariazko edukiontzi marroi batera. Edukiontzi horren izena “Gai organikoak” da, eta ekimenean parte hartzeko izena eman duten herritarrei eman zaien giltza batez baino ezin da ireki.\nBilketaren bigarren fasea: 497 edukiontzi eta 16.100 etxebizitza izena emanda\nGai organikoak bildu ahal izateko, igande goizean 130 edukiontzi kokatuko dira bilketetarako guneetan, bi herrietan. Hain zuzen, 107 kokatuko dira Zizur Nagusian eta 23 Zizur Txikian.\nOro har, bosgarren edukiontziaren bigarren faseak berekin ekarri du 497 edukiontzi kokatzea: 130 Iturraman, 24 Ermitagañan, 31 Mendebaldean, 145 Donibanen, 37 Etxabakoitzen, 107 Zizur Nagusian eta 23 Zizur Txikian.\nBestalde, atzo arte bosgarren edukiontziaren bigarren fase honetan 16.100 etxebizitza zeuden izena emanda bost auzo horietan eta Zizur Nagusia eta Zizur Txikia herrietan, hau da, etxebizitza guztien %46,35 (34.730 etxebizitza guztira). Gainera, 935 saltoki txikik ere eman dute izena.\nZehazki, lehen etapaz ari garela, urriaren 13an jarri zena martxan, 4.892 etxebizitza Iturrama auzokoak dira (auzoko etxebizitza guztien %49,25), 1.199 etxebizitza Ermitagañakoak (%56,87) eta 1.061 etxebizitza Mendebaldekoak (%38,35). Bigarren etapaz ari garela, azaroaren 3an hasi zenaz, Donibanen 5.358 etxebizitza daude izena emanda (%47,29) eta Etxabakoitzen 1.146 (%47,41). Eta hirugarren etapaz ari garela, heldu den astelehenean, azaroaren 24 abiaraziko denaz, Zizur Nagusian 2.185 etxebizitza daude izena emanda (%38,87) eta Zizur Txikian 259 (%40,53).\nGogora ekarri behar da gai organikoen gaikako bilketarako bigarren fase hau ezarri bitartean Mankomunitateak informazio gune finkoak jarri dituela auzoetan eta herrietan, udalen eta zenbait erakunderen laguntzarekin. Horrez gain, informazio gune ibiltariak egokitu dira eta garbigune mugikorrak ere baliatu dira izen-emateak biltzeko.\nBilketa berria ezartzearekin batera, kanpaina bat egin da, eta, hortaz, hainbat jolas eta informazio jarduera egin da, gai organikoak bereizteak dituen alde onak ezagutarazteko eta parte hartzera animatzeko. Hain zuzen, hitzaldiak, lehiaketak, haurrentzako jarduerak (ipuin-kontalariak, askari organikoak, paisaia organikoak, brikekin egindako diruzorroak…) eta tailerrak egin dira (hiri baratzea, beira sormenez lantzea, etxeko konponketa txikiak eta janari hondarrekin sukaldatzea).\nGai organikoen bilketa ezarrita duten tokietan bizi diren herritarrek edozein unetan eman dezakete izena. Izan ere, irailaren 19az geroztik izena emateko dagoen kanpainan, 340 etxebizitzak eman dute izena Barañainen parte hartzeko, nahiz eta aurreko urteko azaroan hasi zen bilketa herri horretan. Hartara, herri horretan 3.573 etxebizitzak parte hartzen dute (etxebizitza guztien %44,45).\nHainbat bide egokitu da bigarren fase honetako eremu horietan bizi direnek argibideak eskuratu ditzaten eta izena eman dezaten:\nMankomunitatearen Herritarren Arretarako Zerbitzuaren telefonora deituta egin daiteke (948 42 32 42), astelehenetik ostiralera, 07:30 eta 18:00 artean.\nIzena eman eta handik egun batzuetara Mankomunitateko teknikariak etxebizitzetara joaten dira, eta edukiontzia ireki ahal izateko giltza, berariazko ontzi bat eta informazio material batzuk banatzen dituzte.\nIruñerrian bildutako gai organikoak biometanizazio planta batera bideratzen dira, han tratatzeko. Instalazio horretan gai organikoei prozesu bat egiten zaie, eta, ondorioz, frakzio solidoa edo digestatoa lortzen da, nekazaritzan kalitate oneko ongarri gisa erabiltzeko. Horrez gain, prozesuan biogasa baliatzen da, beroa sortzeko (prozesuan berriro erabiltzen da) eta elektrizitatea (banaketa sareari saltzen zaio).


Hasiera FUTBOL EXTRAS Futboleko zuzendariak Santiago Solari Childhood Story Plus Untold Biografia gertaerak\nLB-k ezizenez ezagunena zen Futbol Zuzendari baten istorio osoa aurkezten du "Indiecito“. Gure Santiago Solari Haurtzaroko Istorioa eta Untold Biography Fact-ek bere haurtzarotik gaur arte gertakari aipagarrienen berri ematen dizu.\nBai, denek dakite Real Madrilekin duen zuzendaritza papera. Hala ere, gutxi batzuek baino ez dute nahiko interesgarria Santiago Solariren Biografia. Orain, gehiago esan gabe, Has gaitezen.\nSantiago Solari Haurtzaroko istorioa - Lehen bizitza eta familia aurrekariak:\nHasteko, bere izen osoa Santiago Hernán Solari Poggio da. Santiago Solari 7ko urriaren 1976an jaio zen bere aita, Eduardo Solari, eta ama, Alicia Susana Poggio Rosarion, Argentinan Rosarion, Argentinan jaioa. Bere jaioterria, jaioterria ere bada Lionel Messi.\nSantiago ez zen gurasoekin bakarrik hazi. Bere lau anai-arrebekin hazi zen; Esteban, David, Martins eta Liz Solari.\nSolari kirol familia batean jaio zen. Bere gizonezkoen etxekoen% 80 baino gehiagotan dauden futbol geneak dituen futboleko stockeko familia da, bere familia zabala barne.\nHaurtzaroan, Santiago txikiarentzat erraza zen bere bizitza futbolean konpontzea. Ez zen harritzekoa bere aitaren familiak bizimodua kanpoan bizi baitzuen. Harrigarria bada ere, Santiagok ez zuen sekula adin txikikoa izan profesionalean aritzean.\nAntzeko futbol zelaiko futbolari gehienek 6 urterekin hasiko zuten ibilbidea, Solari gazteak ez zuen futbola serio hartu umetan. Dibertitzeko soilik jolastu zuen futbolean egun batean zerbait gertatu zen arte.\nSantiago Solari Biografia - Nola hasi zen Futboleko Bidaia:\n1994ko uda zen, eta Munduko Kopa gogoangarri hura Estatu Batuetan hastear zegoen.\nSaudi Arabiako selekzioa New Jerseyko unibertsitate txiki bateko campusean kokatu zen (Richard Stockton College orain Stockton Unibertsitatea) Philadelphia hego-ekialdean dago.\nTxapelketa oso garrantzitsua izan zen Santiagorentzat, bere Solari familia Saudi Arabiako selekzioko arduraduna zelako.\nBadakizu?… Santiago aitaren anaia nagusia Jorge "El Indio”Solari Saudi Arabiako entrenatzaile nagusia zen, bere aitak Eduardo laguntzen zuen bitartean. Jarraian, bi anaien argazkia zahartzaroan dago.\nBost asteko entrenamenduan, Santiagok futbolean karrera bat egitea pentsatu zuen.\nHau gertatu zen bere aita Eduardo eta Lenahan, Richard Stockton-eko (SAUDI taldea kanpatu zenean) kanpoko futbol entrenatzaile lanaldi partzialak elkarren arteko adiskidetasun estua izan ondoren.\nGarai hartan, Lenahanek goiko argazkian agertzen zen argazkian Eduardori iradoki zion bere 17 urteko Santiago semeak seihileko bat Richard Stockton-en unibertsitatera joateko eta, aldi berean, unibertsitateko taldean futbolera jolastu zezakeen.\nSantiagok eta bere aita Eduardok ados zeuden beharrezkoak zituela jakitean oinarri azkarra futbol profesionalaren mundura joaten hasi aurretik.\nTim Lenahanek ondo saritu zuen Solari familiak Santiagori futbol fundazio azkarra emateko erabakia hartu zuenean. Lenahanek eszedentzia hartu behar izan zuen Munduko Kopako prestaketan Saudi Arabiako entrenamenduak kudeatzeko kontratua eman ondoren.\nBi Lenahanek Solari anaiekin batera Saudi Arabiari Estatu Batuetan egindako munduko kopako arrakastarik handiena lortzen lagundu zioten.\nSaudi Arabiarentzat "Solari Familia”Betirako geratuko lirateke haien bihotzetan 1994ko AEBetako Munduko Kopako ibilbidearen eragin iraunkorrari esker.\nSantiago Solari Biografia - 1994. urteko Munduko Kopa:\n1994ko AEBetako Munduko Koparen ostean, Santiago Solari Richard Stockton College-n hasi zuen bere ibilbidea. 17 urteko haur argala 3. Mailako unibertsitateko futbolean jolasten hasi zen Tim Lenahan-i esker bere tutore berria bihurtu zen.\nGarai hartan Santiago Solari jokatzen ikusteko zortea zutenek, trebetasun handiko eta adimen handiko jokalari bat gogoratuko zuten.\nSantiago aurkariek baino beste maila batean irakur zezakeen moduan ikusten zen.\nFrustrazioan, eremuan oinazetu zuen aurkariak nazkagarri bihurtuko luke, baizik eta bere gaitasun bikainarekin aurre egin nahian.\n"Ez zen futbol esperientzia izan",\nSantiago Solarik esan zuen Soccer America bere garaian 2001-en, Richard Stockton-en (Goal.com txostena).\n“Baina bizitzari buruzko esperientzia izan zen, jendea ezagutzeaz gain, beste kultura bat eta pentsatzeko modu desberdinak ezagutzea. Burua ireki zidan eta futbolari profesional izateko gogoa ”\nFutbolaz aparte, Santiagok ingelesa hobeto ikasi zuen unibertsitatean ikasteko aukera baliatu zuen.\nSantiago Solari Biografia Datuak - Ospearen Bidea:\nOso ona zenez, lau hilabete besterik ez zituen bere Stockton taldearekin Newell Old Boys-ekin karrera profesionalerako aukera etorri aurretik deitzen.\nEz ahaztu, hau izan zen sortu zuen kluba Lionel Messi. Urte horretan 1995-n Solari-k gaztaroan karratua sortu zuen Renato Cesarini-rekin.\nFutbolari eta zuzendariei beste urte batzuk eman zitzaizkien akademiako konfiguraziora joaten ez zirenean, Solari 2 urte bete behar izan zuten futbol zelaira sartzeko aurretik.\nGarai hartan, oraindik 1995-1996 denboraldian, Solarik bazekien Europara iristeko modu bakarra klub handi bateko kide izatea eta jatorrizko aberri handi bat irabaztea zela.\nSenior karrera River Plate-rekin hastea erabaki zuen. Argentinako klubean, Solarik bere izena egin zuen 1996an Libertadores Kopa irabazi zuen klubaren buru izanik. Horrek Europarako bidea ireki zuen.\nSantiago Solari Biografia - Rise to Fame:\n1999an Santiagok Atlantikoa zeharkatu zuen Atletico Madrilekin bat egiteko Espainian. Klubak borroka egin zuen eta jaitsieraren atarian zegoen garaia zen. Jokatzeko duen estiloari esker, Realak interesatu zitzaion Atleticorekin urtebete igaro ondoren.\nReal Madrilek ez zuen zalantzarik izan Santiago Solariren askapen klausula aktibatu eta 2000. urtean fitxatu zuenean, urte berean Atletico jaitsi egin zen.\nSantiago Solarik bost denboraldi jokatu zituen Realean (2000-2005), tartean lau mitikoekin batera Zidane, 2001-ra iritsi zena. Galactico garaiko kide ezinbestekoa izan zen.\nBadakizu?… Solarik hasi zuen emaitza Zidane bere bolea famatua lortuz Leverkusenen aurka 2002ko Txapeldunen Ligako finalean.\nAukerak sortzeaz gain, Solarik ere gol oso indartsuak sartu zituen Real Madrilentzat. Ikusi bere helburu batzuk behean;\nSantiago Solari bizitza pertsonala:\nJokatzeko egunetan, Solariren joko estiloak ez zituen futbolean Espainiako garaikurrak bakarrik irabazi. Bere itxura onak ere garaikurra lortu zuen.\nUrtean 2002, Frantziako prima kable bidezko telebista kanala, Canal + Santiagok bozkatu zuen “Urteko jokalariik hoberena”Bere itxura ederrari esker.\nSariaren aurrean, Santiago Solari esan zuen;\n"Eskerrak eman dizkidate botoa eman didaten pertsonei, baina ziur nago" Solari galdetu zuen. “Ikusiko dut uzten dudanean zinemagintzan beste karrera bat eskaintzen didaten. futbola ”\nSolariren bizitza pertsonalari buruz ere, argentinarrak deskribatu zuen behin CNN gisa "Oso ikasia, artikulatua, filosofikoa eta liburuen maitalea". Futbolean jolastu ondoren erretiratu ondoren, Solari zutabe bat idatzi zuen El Pais egunkari espainiarrarentzat.\nSantiago Solari emaztea:\nBere familiako gainerako kideek ez bezala, Solari oso pribatua da eta emazteari eta seme-alabei buruzko xehetasunak beretzat bakarrik gordetzen ditu.\nGaur egun, ez zuen sare sozialen profil ikusgarririk. Santiago Solariren emazteak eta seme-alabek zurrumurruek beti dute ateratzeko modua. Txostenen arabera, Santiago hiru seme-alabekin ezkonduta dago.\nSantiago Solari Futboleko Familia Bizitza:\nBere Aitak eta osabei buruz gehiago: Futbola merkataritza aukeratzea bi anaiekin hasi zen, Jorge Raul eta Eduardo Miguel, Solari familiaren futbol fundazioa sortu zutenak.\nJarraian agertzen diren bi anaiak hasierako futbolean jolasten hasi ziren Newell's Old Boys eta Rosario Central-en, hurrenez hurren.\nNahiz eta inoiz ez zuten jokatu, haiek bereizten zituzten bederatzi urteko adina dela eta. Bi anai artean, Jorge ezagunagoa zen.\nBadakizu?… Jorge Solari 1966 Munduko Kopako final laurdenetan jokatu zen Ingalaterraren aurka. Jarraian, 1966 Munduko Kopa irabazi zuen Ingalaterraren aurka.\nMexikon jokatu zuen lanean, Jorge Solari goitizena "El Indio". Izen hau Santi Solariri pasa zaio gaur goizean "El Indiesito”Horrek esan nahi du Indian Txiki.\nSantiago aita Eduardo Miguel Solari Rosario Centralen hasi zuen bere ibilbide profesionala (1966. urtean) bere anaia nagusiak Munduko Kopan jokatu zuen urte berean. Jarraian, Santiagoren aitak bere ibilbide profesionalean egindako argazkia.\nEduardok Hego Amerikan (Argentina eta Columbia) egin zuen senior karrera guztia eta 1981ean erretiratu zen.\nSolari familiak futboleko senarra ere bazuen alabarekin ezkontzera etortzen. 1992an, Santiago Solaren lehengusu Natalia, Jorge Solariren alaba, hiru aldiz Txapeldunen Ligako irabazlearekin ezkondu zen. Fernando Redondo (behean irudian). txandan Real Madril eta Argentinako taldea.\nSantiago Solari Biografia Datuak - Berehalako senideak:\nSantiagoren anaien artean, behean agertzen den Esteban Andrés Solari Poggio Tano da ezagunena. Argentinako futbolari profesionala 2ko ekainaren 1980an jaio zen.\nEstebanek bere ibilbidean aurrelari gisa jokatu zuen eta 120 gol baino gehiago sartu zituen 2001 eta 2016 artean. Jarraian agertzen den David Eduardo Solari Poggio da Santiago anaien artean ezaguna.\nDavid martxoaren 21st-en jaio zen, 1986 Columbia-ko Barranquilla hirian. Idazketaren unean, gaur egun jokatzen du Enosis Neon Paralimni FC in the Zipreko Bigarren Division.\nGutxi ezagutzen den Martin Solari Santiagoren anaia gazteena da. Santiagoren emaztea eta seme-alabak bezala, Alicia Susana Poggio izena duen Santiago Solariren amari buruz ere ezer gutxi dakigu.\nSantiago solari buruz: Liz Solari ezaguna da Aktore argentinarra, hasiera batean, bere karrera hasi zuen eredutzat, tokiko eta atzerriko zinema handietara iritsi aurretik.\nLiz 18ko ekainaren 1983an jaio zen, in Barranquilla, Kolonbian. Bere jaiotze-denborak bere aita Kolonbiako taldeak kudeatzen dituen momentuarekin bat dator.\nEGIN BEHARKOZ: Eskerrik asko gure Santiago Solari haurtzaroko istorioa eta Untold Biografia gertaerak irakurtzerakoan. At LifeBogger, zehaztasuna eta zuzentasuna lortzeko ahalegina egiten dugu. Itxura ona ez duen zerbait aurkitzen baduzu, mesedez, partekatu gurekin jarraian komentatuz. Beti baloratuko eta errespetatuko ditugu zure ideiak.